
ĮVADAS 


Daugybė tavo veidų 


Savęs - stebuklo atradimo nuotykis 


Norėčiau, kad jūs imtumėte žavėtis tuo, kas jūs esate, koks 
jūs esate, ką turite ir kas dar jums skirta. Norėčiau įkvėpti 
jums mintį, kad galite gerokai pranokti save tokį, koks esa- 
te dabar. Ši knyga yra mano kvietimas įgyti ypatingą sa- 
vityros patirtį, kuri gali atverti jums įvairiausių naujų ga- 


limybių. 


Aš galiu pateikti jums šį kvietimą, nes jūs esate Žmonijos 
narys ir, kaip toks, esate stebuklas. Be to, esate „vienintelis 
toks“ stebuklas. Pasvarstykime įrodymus. Kiekvieno Žmo- 
gaus kiekvienas piršto atspaudas yra skirtingas. Įsivaiz- 
duokite, dabar pasaulyje gyvena keturi milijardai žmo- 
nių, o kur dar visi tie, kurie jau gyveno seniau ir kurie dar 
gyvens ateityje. Visi jie turi savo unikalius pirštų atspau- 
dus. Dublikatų nėra. Kaip galėjo kas nors sugalvoti tiek 
daug variantų? Tai tikrai stulbina mano protą. Ir vis dėlto 
tai neginčijamas faktas. Kiekvienas iš mūsų yra vis kitoks. 


Taip pat teisybė, kad bet kuris chirurgas, išmokęs chirur- 


gijos bet Kur pasaulyje, gali sėkmingai operuoti kiekvieną 
Žmogų, nesvarbu kokios kultūros, rasės, tautybės, kalbos, 
amžiaus, profesijos, religijos ar politinių įsitikinimų, nes 
kiekvieno širdis, galva ir kitos anatomijos dalys visada bus 
daugmaž toje pačioje vietoje. Ir vaikai visada pradedami 
tuo pačiu būdu ir gimsta iš tos pačios vietos. Mes esame ir 


tokie pat. 


Be to, apmąstykime fantastiškas Žmogaus kūno sistemas. 
Kur dar vienoje tokioje mažoje vietoje galėtumėte rasti te- 
leviziją, telefoną, kamerą, radiją, telegrafą, kompiuterį, ne- 
švarių nuotekų, vandentiekio, šildymo ir aušinimo siste- 
mas; fabrikėlius, gaminančius visokiausius produktus: 
kraują, chemikalus, audinius, kaulus ir prakaitą; visa tai 
įkurdinta viename mažame vienete, mūsų kūne. 

Stabtelėkite ir apsižvalgykite aplink save, ir jūs pamatysi- 
te, kad Žmonės dėvi įvairiausius drabužius, jų oda skirtin- 
gų spalvų, jie šneka įvairiomis kalbomis ir gamina maistą 
įvairiausiais būdais. Žmonės nuveikia neįtikėtinus darbus, 
nesuvokiamai Žiaurius ir griaunančius, kaip ir neprilygsta- 
mai dosnius, kartais aukoja viską, net savo gyvybę, dėl ar- 
timo meilės ir rūpinimosi juo. Žmonės, tarp jų ir aš pati, 
yra manosusižavėjimo, mano puoselėjimo, džiaugsmo, au- 
gimo, kovos ir skausmo versmė. Visi mes išgyvename įvai- 
riausias emocijas, kurias dažnai vadinu mūsų syvais, įvai- 


riausius jausmus — pyktį, džiaugsmą, baimę, smalsumą, 


meilę, susijaudinimą, bejėgiškumą ir galią. Šių jausmų šal- 


tiniai skirtingi, bet gebėjimas juos jausti — toks pat. 


Jūsų, kaip ir mano, saviti drabužiai, ūgis, odos spalva, vei- 
do bruožai, lytis, amžius, kilmė, patirtis, mintys, jausmai 
ir požiūriai į daiktus. Kartu kiekvienas iš mūsų yra tam 
tikras tapatumo ir skirtingumo derinys palyginti su bet ku- 
riuo kitu žmogumi. Su kai kuriomis Žmonių grupėmis ga- 
limejaustis panašesni, pavyzdžiui, moterys su moterimis, 
vyraisu vyrais ar menininkai su menininkais. Dažnai mes 
linkę laikytis arti tų, kurie pažįstami, ir nusigręžti nuo tų, 


kurie nepažįstami. 


Norėčiau pasipriešinti šiai minčiai. Manau, mes esame ne- 
tekę daugybės gyvenimo turtų ir toliau jų netenkame, nes 
neišmokome savo pačių unikalumo pamokos. Kad ir ko- 
kie panašūs į ką nors tariamės esą, vis dėlto mes skirtingi, 
1r nesvarbu, kokie tariamės esą skirtingi, vis dėlto mes pa- 
našūs. Jeigu tu, kaip ir daugelis žmonių, tiki, kad tavo ta- 
patumas duoda pamatą pasitikėjimui ir saugumui, o tavo 
skirtingumas sukelia daug problemų, tada panaudoji tik 
pusę savo resursų. Kiekvienas norėtų išvengti problemų, 
1r jei manai, kad skirtingumas tave apsunkina, tu panau- 
dosi savo energiją, kad jo atsikratytum. Aš manau, kad 
toks tapatumas gali teikti komfortą, bet jeigu tai viskas, 


ką tu turi, ilgainiui jis sukels nuobodulį. Skirtingumas ga- 


li pridaryti sunkumų, bet duoti raktą gausybei užrakin- 
tos energijos ir patirtims, kurios daro gyvenimą jaudinan- 


tį ir pilnatvišką. 


Pratinkitės mąstyti aprėpdami visas savo dalis, tas, ku- 
rias pažįstate, tas, kurios dar neištobulėjusios, ir tas, apie 
kurių buvimą net nežinote. Galvokite apie kiekvieną sa- 
vo dalį kaip apie resursą, nesvarbu, ar ji tokia pati, ar skir- 
tinga nuo kieno nors kito, ar jūs laikote ją gera, ar bloga. 
Kad ir ką turėtumėte, tai išreiškia naujas jūsų galimybes. 
Manoji Knyga - apie šių dalių tyrimą ir būdus, kaip jos 
gali pasitarnauti jūsų labui, kad išplėtotumėte savo gali- 
mybes. Šias skirtingas dalis aš vadinu DAUGYBE TAVO 
VEIDŲ. 


Virginia Satir 


Pakelti dangtį 


Išija jūs būtumėte mokyti panašių dalykų kaip aš, tur- 
būt būtumėte užaugę tikėdami, kad pasaulis padalytas į 
gerą ir blogą, teisingą ir neteisingą. Ir jeigu turėtumėte pa- 
kelti savo dangtį, būtų daug šansų, kad patirtumėte baisų 
šoką išvydę visus blogus ir neteisingus dalykus, atsive- 
riančius jums iš blogiausios pusės, kokią tik įmanoma įsi- 


Vaizduoti. Tokia nuoga tiesa, kurios daugelis tikisi. 


Kai kurie žmonės mano, kad jeigujie „pakels dangtį“, juos 
apniks aibė visokiausių dalykų, reikalaujančių, kad jie būtų 
iškart patenkinti, tad patys pasijus dusinami ir draskomi 
„dalykų“, kurie juos užtampys, užguls nepakeliama naš- 
ta. „Dalykų“, kuriuos turėjau padaryti, bet nepadariau, 
reikėjo, bet negalėjau. Kai kurie Žmonės mano: kai „pa- 
kels dangtį ', ten bus pilna ertmių, tamsos duobių, kurios 
įsiurbs juos į bedugnę anapus ir jie amžiams pražus. Net 
girdėjau kai ką sakant, kad jie bijo rasią įgūdžių ar gebėji- 
mų, kurių niekada nepajėgtų pritaikyti. Bet yra kas neno- 
ri „pakelti dangčio“, todėl „tai, kad ko nežinau, manęs 


neskaudina“, be to, jie gerai jaučiasi tokie, kokie yra. 


Kai kurie žmonės „nepakelia dangčio“, nes nežino, kad 
yra dangtis, ir nežino, kad esama kažko daugiau, nei jie 
mato, girdi ar kiti jiems pasako. Toks samprotavimas at- 
rodo šiek tiek absurdiškas, ir vis dėlto taip dažnai atsisa- 
koma pakelti dangtį, atskleisti tai, kas nežinoma apie sa- 
ve. Visos vidinio „aš“ paslaptys, norai ir baimės dažnai 
atrodo kaip Pandoros skrynia, kuri, kartą atidaryta, gali 


užkrėsti visatą ar tikrai sunaikinti savininką. 


Greta šių galimybių yra kelios nežinomos, tarsi grybai, au- 
gantys tamsoje, neišsiskleidę pumpurai. Kai įveikiame ne- 
gatyvaus lūkesčio barjerus ir nusprendžiame surizikuoti pa- 


žvelgti vidun, galime padaryti kelis stulbinančius atradimus. 


Pradėsime savo patirtį aplankydami Vidinį teatrą, kur pir- 
mame veiksme stebėsime ir pažinsime kai kurias savo da- 
lis ir jų veikimą. Antrame veiksme išmoksime būdų susi- 
tvarkyti su jomis ir panaudoti savo dalis ar veidus, kad 
atrastume sau naujų galimybių. Po Teatro sutiksime kelis 
garsius veidus iš istorijos, politikos, pramogų ir sporto, 
kad palygintume tuos veidus, kuriuos jie pateikė pasau- 
liui ir įrašė į istoriją, ir iš jų pasimokytume. Pasilinksmini- 
mų parke aplankysime karuselę, kad pažvelgtume į savo 
veidus iš kitokios perspektyvos. Galiausiai dailės galeri- 
joje stebėsime džiugią mobilio pusiausvyrą, kad sužino- 
tume apie judėjimo laisvę ir pusiausvyrą. Visos šios patir- 


tys padės mums atrasti naujų galimybių. 


Vidinis teatras 


Pirmas veiksmas 


Pakelti dangtį 


Pasitelkite vaizduotę ir eikite su manim į labai slaptą vie- 
tą, giliai savo viduje, kur kiekvienas gyvename, bet retas 
kuris atskleidžiame, ką reiškia būti ten. Tai mūsų VIDI- 
NIS TEATRAS, kuriame spektaklis vyksta nuolatos - lyg 
laiko tėkmė. Kol ten nepatenki, niekada nežinai, kas vai- 
dinama - tragedija, komedija, dokumentika, didaktinė pje- 
sė ar romantiška meilės istorija. Tai gali būti net jūsų pa- 
čių kūrinys apie Mažąją našlaitę Eni ar, visai galimas 


daiktas, Seną moterį su batu. 


Ženkite į savo protą, kuris priglaudžia šį teatrą. Aš prisi- 
dėsiu priejūsų. Kai mes įžengsime vidun, gausime šio va- 


karo programą. 

Vaidina daugybė tavo veidų, 

Įėjimas - tavo dėmesys ir valingas 

Teatras yra milžiniška apskrita erdvė. Mes žvelgiame aukš- 


I1)j)))))Ų)| !|[)Ų) | 
| ||| 

tyn, kad pamatytume į skliautą panašią struktūrą aukštai 

virš galvų. Turbūt čia užsižiebs prožektoriai. Scena tiesiai 


po skliautu. Kai įeiname, šviesos yra tik tiek, kad matytu- 


VO 


| || | | | || | | 


me vien daiktų kontūrus. Šviesa pamažu stiprėja, ir mes 
pradedame įžiūrėti daugybę durų scenos gale, kur gali bū- 


ti persirengimo kambariai, bet dabar ant durų nėra užrašų. 


= Ž 


Nors scena visai nejudri, mes imame pastebėti kitus daiktus. 


Po dešinei nuo mūsų yra didelis įtaisas, kuris atrodo kaip 
Žibanti futbolo švieslentė su milžinišku termometru. Ji turi 
skaičius, kurie prasideda nuo nulio ir kyla iki šimto ryškia 
juoda juostele. Yra stulpelis, kylantis aukštyn, su žvilgančiu 
mėlynu ir žaliu skysčiu. Vienoje termometro įtaiso pusėje 
pritvirtinti du dideli spindintys daiktai, panašūs į lemputes, 
maždaug per vidurį yra raudona šviesa, o viršuje - auksinė. 
Nė viena neuždegta. Prie auksinės šviesos yra žodžių sąra- 
šas — „Energijos teikėjai“: Viltingumas, Paslaugumas, Ga- 
lingumas, Naujos galimybės, Pokytis ir Pasirinkimas. Prie 
raudonos lemputės yra kitas Žodžių sąrašas - „Energijos eik- 
votojai : Beviltiškumas, Bejėgiškumas, Negalia, Jokios gali- 
mybės, Jokio pokyčio, Jokio pasirinkimo. Akivaizdu, turi būti 
ryšys tarp energijos teikėjų, auksinės šviesos, ir energijos eik- 
votojų, raudonos šviesos. Viršuje ryškiausiomis raidėmis pa- 


rašyti žodžiai: „Energija, Tavo Gyvenimo Šaltinis“. 


Aišku, šis termometras rodo jausmus. Jis mane verčia ma- 
nyti, kad mūsų jausmai geba tiek teikti energiją, tiek ją 
eikvoti. Raudona ir auksinė šviesa turbūt yra signalai, ro- 
dantys, kas ką daro. Tai atrodo svarbu. Ar tai reiškia, kad 
yra būdas kitaip patirti dalykus? Ar tai reiškia, kad jei Ži- 
notume daugiau apie savo jausmus, galėtume keisti kai 
kuriuos esminius savo gyvenimo dalykus? Ar tai galėtų 
reikšti, kad mes tikrai nesilaikome įsikibę to, kaip viskas 


yra dabar? Labai padrąsinanti ir viltinga mintis. 

ENERGIJA, TAVO GYVENIMO ŠALTINIS 


ENERGIJOS TEIKĖJAI 
Viltingumas 
Paslaugumas 
Galingumas 
Naujos galimybės 
Pokytis 


Pasirinkimas 


ENERGIJOS EIKVOTOJAI 
Beviltiškumas 
Bejėgiškumas 
Negalia 


Jokios galimybės 


Jokio pokyčio 


Jokio pasirinkimo 


Kitoje scenos pusėje, po kairei nuo mūsų, mano dėmesį 
patraukia kitas įrenginys, toks pat didelis kaip termomet- 
ro įtaisas ir tiesiai priešais jį. Jis turi spalvų Žiedus - lygiai 
aštuonis — ir virš jo yra žodžiai: „Universalus resursų ra- 
tas“. Jis irgi neįžiebtas, bet apsitraukęs dulkėmis ir vora- 
tinkliais, tarsi ilgai būtų nenaudojamas. Iš kažkur Žinau, 


kad šis ratas turi kitą vilties raktą. 


UNIVERSALUS RESURSŲ RATAS 


Mano akys nukrypsta į rato dešinę, ir skrandis susitrau- 
kia į skaudų gniutulą, kai perskaitau sąrašą: „Taisyklės, 


privalomos geram asmeniui. 


Čia nėra voratinklių nei dulkių. Sąrašas skaisčiai nušvies- 
tas ir atrodo kasdien naudojamas. Parašyta — „Aš turiu 
visada būti: Doras, Švarus, Protingas, Blaiviai galvojantis, 
Geras, Klusnus, Sveikas, nesvarbu, kokia kaina ar kokia 
situacija, nes Bet kuris kitas reiškia daugiau nei aš ir Kas 


aš toks, kad prašyčiau ko nors sau?" 


TAISYKLĖS, PRIVALOMOS GERAM ASMENIUI 
AŠ VISADA TURIU BŪTI: 
Doras 
Švarus 
Protingas 
Blaiviai galvojantis 
Geras 
Klusnus 
Sveikas 
NESVARBU, KOKIA KAINA AR KOKIA SITUACIJA 
nes 


Bet kuris kitas reiškia daugiau nei aš 


ir 
Kas aš toks, kad prašyčiau ko nors sau? 


Regis, per savo gyvenimą ne kartą esu su tuo susidūrusi 
vienaip ar kitaip ir beveik visur. Aš atpažįstu tai kaip Uni- 
versalų priedermių sąrašą. Praleidau daugybę metų steng- 
damasi jį įgyvendinti, bet tai man pavykdavo tik retkar- 
čiais. Kai neįstengdavau to pasiekti, jausdavausi labai 


prastai. 


Kuo daugiau žvalgiausi aplinkui, tuo daugiau mačiau, ir 
tai suprantama. Svarbus dalykas yra prisiversti Žiūrėti. 
Priešais Universalų priedermių sąrašą, po dešinei nuo ter- 
mometro - švieslentės įtaiso, pastebiu kitą didelį Ženklą. 
Viršuje didelėmis žėrinčiomis raidėmis parašyti žodžiai: 
„Aš - Mane - Pats“. Apačioje labai aiškiai, nors ne tokio- 
mis didelėmis raidėmis, pasirodo žodžiai - „Aš galiu bū- 
ti: Pilnatviškas, Džiugus, Mylintis, Sveikas, Protingas, Sek- 
sualus, Kūrybingas, Su humoru, Kompetentingas“. Ne 
tokiomis ryškiomis raidėmis po tuo aš vos įžiūriu Žodžius: 


„Visa tai įmanoma“. 


AŠ MANE PATS 


Aš galiu būti 


Pilnatviškas 
Džiugus 
Mylintis 

Sveikas 
Protingas 
Seksualus 

Kūrybingas 

Su Khumoru 

Kompetentingas 

„Visa tai įmanoma“. 


Prisimenu, kaip daug, kartų abejojau šiais žodžiais. Kaip ir 
daugelis kitų, aš maniau, kad tai skirta tik tiems, kurie turi 
mokslo laipsnius, uždirba daug pinigų ar turi tinkamus tė- 
vus ir gerų progų. Bet ne man. Mano skrandžio raumenys 
vėlsusitraukė. Dabar šviesa žėrėjo ryškiau. Aukštai virš sa- 
vęs skliaute mačiau aiškiai parašyta: Daugybė Tavo Veidų. 
Lyg tam, kad neliktų abejonių, jei kartais būtume neper- 


skaitę programos ir nežinotume, apie ką bus spektaklis. 


Staiga išgirdau muziką ir suvokiau, kad ji skamba įvai- 
riausiomis variacijomis, švelni, garsi, lėta, greita, sunki, 
lengva, monotoniška, visokia, nuo tada, kai atvykome. Tar- 
siji perteiktų visą repertuarą gyvenimo nuotaikų, kovų ir 
džiaugsmų, permainingų, besikaitaliojančių. Muzika pa- 
mažu silpsta ir ant durų užsižiebia pavadinimai. Tai Pyk- 
tis, Protas, Meilė, Kvailumas, Galia ir draugas (Manipu- 
liavimas), Bejėgiškumas, Pavydas ir Seksas. Iš už kulisų 


stiprus, grėsmingas „balsas“ pradeda vaidinimą. 


„Ar jūs visada turite viską sugadinti!“ 


Atsiliepia figūra, aišku, Pyktis, dėvintis geležinį kostiumą 
su dideliais styrančiais spygliais. Jis siautėja scenoje žemin- 
damas: „Kas tu manaisi esąs! Kas tu toks, kad kalbėtum!“, 
rodydamas kaulėtu pirštu balso link. Pykčio kaklas ryškiai 


raudonas, jo veidas atrodo niekšiškas. Aš išsigąstu. 


Dabar atsiveria Proto durys 
ir išeina figūra labai didele 
galva, aiškiai smalsaudama, 
kas dedasi. „Taigi taigi, -su 
pasitikėjimu sako Protas, — 
įneškime šiek tiek sveiko 
proto į šią situaciją, išanali- 
zuokime ją ir pažiūrėkime, 


kas čia vyksta“. 


Pyktis atsigręžia, kad pama- 
tytų Protą. Suvokiu, kad tuoj 
pratrūks smurtas. Paniekos 


apimtas Pyktis grūmoja Pro- 


tui sugniaužtu kumščiu: „Kalbėk, kalbėk, kalbėk, visa, ką 
tu gali, tai tik kalbėti. Sveikas protas. Et!“ 


Scenos dešinėje įsižiebusi raudona šviesa ir energijos ly- 


gis šokčioja aukštyn žemyn, tarsi jis būtų gainiojamas. Čia 


pro duris išlenda Meilė, pasipuošusi klostėmis krintančių 


apdaru, dramatiškai pareiškia „Meilė viską nugali“ ir grei- 


tai apsiveja Pyktį rankomis. 


N 

Pyktis, aiškiai šokiruotas ir įžeistas, atsimoka Meilei im- 
pulsyviu smūgiu. Netrukus kyla chaosas ir sąmyšis. Mei- 
lė šaukia ir greitai traukiasi, jos akyse - nuoskauda, ji ver- 


Kia 1š nevilties. 


Ūmus Meilės veiksmas pasitarnavo tam tikram tikslui, nes 
kairioji Pykčio geležinio kostiumo pusė nukrinta. Pyktis 


pernelyg įsiutęs, Kad tai pastebėtų, ir kaltinamai rėkia: 


„Meilė yra silpnuoliams! Tik silpnuoliai verkia!“ Protas 
ima nervintis, jis akivaizdžiai stengiasi sugalvoti, ką pro- 


tinga pasakyti, bet nesėkmingai. 


Tuo tarpu atšliumpsi Kvailumas, jis atrodo labai panašiai 


kaip Protas. Kvailumas - tai bent 


reginys, drabužiai keliais dy- 
džiais per maži, skylėti, jis sklei- 
džia nesuvokiamus garsus ir 
seilėjasi. Jis patetiškas. Aš 
svarstau, ar šis charakte- 
ris pats stengiasi būti 
juokingas, ar išgyve- 


na tikrą agoniją. 


Kvailumo Pykčiui jau per daug; visiškai nukrinta jo kos- 
tiumas. Dabar Pyktis labai pažeidžiamas, bet, regis, to ne- 
suvokia. Kvailumas sustingdė veiksmą ir jau dominuoja 
scenoje. Pyktis ant scenos pradeda drebėti ir aimanuoti 


kone taip pat nesuprantamai kaip ir Kvailumas. Na ir cha- 

rakterių grupė! Meilė dejuoja kampe, Protas netekęs ža- 
do. Įtaisas šviečia raudonai ir rodo energiją nukritus tarp 
bejėgiškumo ir beviltiškumo. Padėtis arti paralyžiaus, ir 


reikia kažką daryti, kitaip bus per vėlu. 


Čia pasirodo dvi labai įspūdingos figūros. Tai Galia ir Ma- 
nipuliavimas, turintys bendrą persirengimo kambarį, kaip 
paprastai apsiviję vienas kitą. Galia atrodo pasitikinti sa- 


vimi, akys skvarbiai Žėri. Jos kūnas laibas ir kažkodėl at- 

rodo kaip roboto, ji apsiginklavusi automatiniais mygtu- 
kais. Mes per toli, kad perskaitytume, kas ant mygtukų 
parašyta, bet turėtų būti maždaug taip: „Jeigu jokiais ki- 
tais būdais negali padaryti, kad taip įvyktų, griebkis jėgos". 


Manipuliavimas yra komiškas mažas žmogutis, viena jo 
ranka priekyje, kita užpakalyje, galva visą laiką sukiojasi. 
Jo kojos taip manipuliuoja, kad kartais viena koja ir viena 
ranka būna priekyje, kartais užpakalyje. Tai tikrai įvairia- 
pusiškas charakteris. Be jokios abejonės, kad ir kas nutik- 


tų, Manipuliavimas ras būdą, kaip kliūtį įveikti. 


Galia šaltai sako: „Pyktis turi būti sutryptas. Pyktis pavo- 
jingas“. Saldžiai šypsodamasis Manipuliavimas prisiarti- 
na prie Pykčio, tarsi norėtų būti draugas. Kai Pyktis nusi- 
meta savo šarvus, Manipuliavimas ir Galia, darbuodamiesi 
kaip Komanda, vienas iš vienos pusės, kitas iš kitos, su- 
skanta traukyti Pyktį į šonus. Gerai ar blogai, kažkas bent 


jau stengiasi ką nors daryti. 


Meilė baimingai ir maldaujamai šaukia, net virpulys perei- 
na: „Neskaudinkit, neskaudinkit!“ Energija didžiulė, bet ji 
naudojama pavojingai. Mane ima siaubas. Kuo tai gali virsti? 
Kaip tik tuomet kažkur iš toli atgriaudi „balsas“: TUCTUO- 
JAU LIAUKITĖS. GERI ŽMONĖS TAIP NESIELGIA. JIE 
NETGI TAIP NEJAUČIA. SUSTOKITE. TUCTUOJAU. 


Bet koks veiksmas scenoje sustoja, ir akies krašteliu regiu, 
kaip energijos lygis termometre krinta. Figūros nusliūkina 
atgal į savo persirengimo kambarius. Pavadinimai ant durų 
iškart pasikeičia: Išvarytas, Nepaisytas, Atmestas, Paralyžiuo- 
tas, Nubaustas ir Nepareikalautas. Kambarį užtvindo siau- 
bingas Bejėgiškumo, Beviltiškumo ir Negalios jausmas. Iš- 
orinė problema išspręsta, bet tik laikinai. Visi mes Žinome, 


kad vidinė kova tęsiasi, nors kuriam laikui ir neregima. 


Kiek daug kartų aš išgyvenau šią sceną, sutvardydama 
savo jausmus, kad įtikčiau išoriniam pasauliui. Net pa- 
galvojus apie tai man darosi bloga. Tolesnės mano mintys 
pasimetė inkštimo, dejavimo, beldimo, absurdiško juoko 


ir Zvimbiančių garsų, sklindančių iš anapus durų, ūžesyje. 


Tikrai palengvėjo išgirdus „balsą“ ,aiškiai persmelktą kal- 
tės, šaukiant: „Gerai, jei jau jūs tokie bejėgiai, mes su tuo 
susitvarkysime. Jei būtumėte brandesni, tokie dalykai ne- 


sikartotų“. 


Inkšdamas ir aimanuodamas įslenka Bejėgiškumas, mels- 
damas ir žadėdamas būti geras, jei tik niekas daugiau ne- 
kovos. Aš vos nesušukau: „Liaukis, užsičiaupk, aš to ne- 
ištversiu!“ Prisiminiau Universalią priedermę: „Nesvarbu, 
kas vyksta, nesvarbu, kiek tai kainuoja, atrodyk laiminga 


ir būk graži“. 

Išsigandęs Bejėgiškumas meldžia teisės gyventi. Tai turi 
skambėti kaip nelaimės signalas Galiai, ir ji iškart įžengia 
į kambarį, spinduliuodama autoritetu. Galia neatrodo nei 
draugiška, nei gąsdinanti, tarsi visiškai nešališka. Tačiau 
Bejėgiškumui vien jos vaizdas sukelia dar vieną bejėgiš- 
kumo antplūdį. Nors Galia visada Bejėgiškumui atrodė 
trokštama, jis, regis, niekada nerado būdo sujja susipažin- 
ti. Bejėgiškumas giliai viduje Žino, kad jis turi rasti būdą 
susipažinti, nes be Galios jis pasmerktas. Bet ir vėl susivo- 


kia besigūžiantis kampe. 


Akimirką Galia atrodo šokiruota, o vėliau išsigandusi. Ji 


neturi noro ką nors įskaudinti, tik trokšta atlikti kažką 


svarbaus, duoti jiems suprasti, kad nebūtina praleisti viso 
likusio gyvenimo verkiant ir dejuojant. Šįkart Galia neša- 
si mažą įrankių rinkinį, ant kurio vienos pusės yra užra- 
šas: STEBUKLAMS ATGAIVINTI IR PALAIKYTI. Galia 
paaiškina: „Jei nori rizikuoti susipažinti su manim, išmoksi 
nuraminti savo Bejėgiškumą, bet pirmiausia turi išmokti 


nebijoti manęs, savo Galios“. 


Jaučiuosi šiek tiek geriau. Termometras pakyla iki Viltin- 
gumo, ir pirmą kartą įsižiebia auksinė šviesa. Iš už durų 
iškiša galvą Meilė, aiškiai norėdama vėl pamėginti veikti. 
Turbūt ji prieš tai išmoko pamoką, nes šįkart įžengia tru- 
putį atsargiau ir tikrai tinkamesniu laiku. Meilė siekia Ga- 
lios, bet šįkart laukia jos atsakymo. Galia švelniai paima 
ištiestą Meilės ranką. Meilei ir Galiai susikabinus, Bejėgiš- 
kumas nori rizikuoti ir sąŽiningai išreikšti tai, ko trokšta. 
Taigi, Meilės paguodos ir Galios paramos palaikomas, Be- 
jėgiškumas virsta Drąsa. Energijos įtaisas pakyla iki ly- 
gio, esančio tarp Pokyčio ir Naujų galimybių, o auksinė 
šviesa ryškiai spindi. Kelias minutes tvyro tyla ir atrodo, 


kad vidinė problema išspręsta. 


Umai pasigirsta barkštelėjimas ir mūsų senas draugas Ma- 
nipuliavimas išpuola į priekį, kojos, galva ir rankos taba- 
luoja į visas puses. Skamba tarsi skliauto balsas: „Tai ne- 


užtruks, tu žinai. Šiame pasaulyje reikia būti kietam - 


ištverk nesėkmes ir nedejuok. Juk čia, išorėje, pasaulis sun- 
kus. Nesvarbu, ko tu nori. Geriau daryk, ko nori kiti žmo- 
nės. Štai kur glūdi tavo saugumas“. Manipuliavimas pa- 
kankamai moka įtikinti, kad priverstų Meilę, Galią ir Drąsą 
sustoti ir nulenkti galvas. Tikra teisybė, prieš susitikda- 


mas su išoriniu pasauliu turi keliskart pagalvoti. 


Ar galėjo Meilė čia ką nors padaryti? Ar galėjo Bejėgišku- 
mas, dabar virtęs Drąsa, padėti? Regis, Galia kažką svars- 
to. Juk kai kuriems žmonėms Meilė reiškia silpnumą, o 
kai kuriems Bejėgiškumas atrodo vertas paniekos, Drą- 
sa - išsikvepianti, o Galia — pavojinga. Galbūt tuo tikint 
geriausia sudaryti sandėrį su „išore“. Gali šitaip gyventi; 
tūkstančiai taip daro. Žinoma, tu gali negauti to, ko nori, 
gali turėti daug galvos skausmo, bet gyvenimas, šiaip ar 
taip, Žiaurus dalykas. Tai tarsi pasidavimas. Kambarį 
uždengia rezignacijos ir nebylaus sąstingio skraistė. Lau- 
ke pradeda lyti. Įtaiso stulpelis greitai vėl nukrinta iki Be- 
viltiškumo, paskui - iki Negalios. Dabar plieskia raudona 


šviesa. Artėja svarbaus sprendimo akimirka. 


Tarsi žaibo trenktos atsiveria Proto durys. Protas, dabar 
mažesne galva, labiau atitinkančia kūno proporcijas, ra- 
miai žengia į priekį ir švelniu, bet aiškiu balsu sako: „Taip, 
kitų Žmonių reikalavimai svarbūs, bet ir tavo ne menkes- 


ni. Mes turime rasti būdų kūrybiškai apsvarstyti abejus. 


Kuris nors dalykas iškyla aukščiau už kitus, bet kiekvienas 
iš Mūsų turi jaustis centrinė figūra ir pilnatviškas, vertin- 


gas asmuo, tik tada teisingai elgsis su kitais arsu savimi ". 


Kokia nauja idėja! Kaip džiugu turėti truputį proto! (Visi 
jo šiek tiek turime, nors ne visada elgiamės taip, lyg jo 
turėtume.) Galia kiek atgyja prisiminusi, kad jos Atgaivi- 
nimo įrankių dėžutė teikia ir kitų galimybių. Staiga Ga- 
lios veidas nušvinta ir ji sako: „Aš surizikuosiu. Manau, 


Verta pamėginti padaryti tai, kas reikalinga sau. 

Bejėgiškumas, kurio drąsa šiek tiek nuslūgo, prisimena, 
kaip viskas išorėje sunku ir neaprėpiama, ir ypač koks tu- 
ri būti atidus, kad neįsiutintum Žmonių. Bejėgiškumas ima 
maldauti Galios: ,,„Nesiimk nieko skubiai, kitaip galime vi- 
sus įskaudinti. Žiūrėk, kad viskas netaptų dar blogiau nei 
yra. Mes galime tai ištverti '. (Aš pamaniau, kiek daug kar- 


tų buvau pakliuvusi į šiuos spąstus.) 


Bejėgiškumo maldavimas, regis, Meilės nesujaudina. Ji ir 
Galia susikabina rankomis su Protu ir stovi trise viena gre- 
ta, palaiko vienas kitą ir guodžia Bejėgiškumą kalbėdami: 
„Tu turi leisti dabar viską perimti mums“. Tai nepadeda 
Bejėgiškumui aiškiau visko suprasti, bet jis pasijunta ge- 
riau. Iš tiesų Bejėgiškumui ne tik palengvėja, jam atgyja 
viltis. Auksinė šviesa pradeda blyksėti, stulpelis juda Po- 
kyčio link. Meilės, Galios ir Proto akivaizdoje Manipulia- 
vimas kažkaip patiria pasikeitimą ir siūlosi tapti Vadovu. 
Kaip geras Vadovas, jis klausia žmonių, ko jiems reikia, 
užuot sprendęs pats, neatsiklausdamas, kas jiems būtų 


naudinga. 


Termometras beveik prie devyniasdešimties, spindi auk- 
sinė šviesa. Viskas atrodo ramu, bet kitaip. Kambaryje tvy- 
ro gyvybingumo ir pasitikėjimo atmosfera. Tai nuostabus 


jausmas. 


WĄ 


Staiga aš suklūstu. Pasigirsta baisus 
triukšmas, tarsi stogas griūtų. Įpuo- 
la Pavydas, degdamas visomis aist- 
ros liepsnomis, ir perimtas paniekos 
šaukia: „Kaip tu drįsti šitaip jaus- 
tis? Kaip tu drįsti jaustis gerai, kai 
yra daug tokių, kurie jaučiasi nelai- 
mingi?“ Dabar pasijuntu taip, lyg, 


kas būtų man smogęs. 


Bejėgiškumas vėl pradeda aimanuoti: „Aš Žinojau, Žinojau, 
kad tai neilgai truks. Mes visi būsime nubausti“. Žinoma, 
dabar Bejėgiškumas pavirsta pesimistu. Pyktis darosi sar- 
kastiškas: „Visuomet reikia laukti skausmo ir rūpesčių. Tai 
normalu“. Tarsi valdingas balsas jis nesiliauja: „Juk tu Ži- 
nai, kad gali būti kitoks? Tai gerai. Tik vaikai tiki pasako- 
mis“. Ir dabar, virtęs Kalte, Pyktis pagauna šaukti: „Tu no- 
ri, kad visus tuos Žmones apimtų pavydas, nori, kad jie 
manytų, jog tu geresnis už juos? Ar tau ne gėda?“ Auksinė 
šviesa sumirksi ir užgęsta. Šalta tyla tarsi vėjas iš Arktikos 
užtvindo kambarį. Stulpelis nukrinta iki Energijos eikvoto- 


Jų ir sustoja ties Bejėgiškumu, artimu Nevilties gentainiu. 


Juokinga, padrika substancija pradeda sklisti iš kito 
kambario. Tai Humoras, jis elgiasi kaip kvailys. „Nežiū- 
rėkime į viską taip rimtai. 

Šiaip ar taip, kas kam rūpi, — 

sako jis gergždžiamai juok- SK 

damasis ir kybodamas pa- Na 

lubėje.- Jūs tiesiog viską 

užglaistote. Niekas nieko 

nejaučia, viskas tiek tever- 

ta, kiek tuščia skardinė 


Humoro pastanga pakeisti 

įvykių eigą tik paryškina jų 

tragizmą. Humoras irgi 

turi daug veidų, ir ne visi r 
jie juokingi. Gėda pasklidu- 

si po visą kambarį. Iš 

tikrųjų visa situacija yra 

gedinga. Įtaisas jos net 


nežymi. 


Dabar nežinia iš kur atsiranda Seksas. Tai šokiruoja. Kaip 
galėtų Seksas čia atsirasti? Turbūt jis pamanė, kad tai jo 
pareiga. Aš Žinau, tokiu metu kaip šis Seksas nedera, bet 
taip pat Žinau, kad dažnai Sekso griebiamasi stengiantis 


ką nors pakeisti. 

Kyla nevilties jausmas; Gėda sėdi ant slenksčio, Bejėgiš- 
kumas aimanuoja, Galia išėjusi priešpiečių, o Meilė pasi- 
traukusi į savo kambarį. Scenoje dominuoja Kaltė. Ir vėl 


sąstingis. Termometro stulpelis nejuda. 


„Balsas“ iš išorinio pasaulio garsiai ir monotoniškai palie- 
pia: PRIE DARBO. TUOJAU PAT. PAMIRŠKITE VISKĄ 
APIE TĄ NESĄMONĘ. SVARBU DARBAS. Išties tai tik- 
ras palengvėjimas, ir kokias penkiolika minučių visi sun- 
kiai dirba ir niekas nesikalba. Vėl atrodo, lyg išorinė pro- 
blema būtų išspręsta. Įtaisas vis dar apmiręs, nėra jokios 
šviesos. Bet dabar atsėlina nuovargis. Tyliai, viena po ki- 
tos, kiekviena figūra vogčiom kiūtina atgal į savo vietą už 
durų, pažymėtų: Išvarytas, Nepaisytas, Atmestas, Para- 


lyžiuotas, Nubaustas ir Nepareikalautas. 


Aš suvokiu, kad tai tylios nevilties situacija, kai nevyksta 
nieko nei tikrai blogo, nei tikrai gero. Tiesiog gyvenimas 
plaukia diena po dienos. Neišgyveni aiškaus konitlikto ir 
jauti nepaliaujamą troškimą ko nors geresnio, bet imtis 


Žygių dėl to neturi energijos. 


Pertrauka 


Pirmas veiksmas baigėsi, yra laiko pagalvoti apie tai, ką 
matėme. Daug kas trikdė, ir turiu priminti sau, kad buvo 
ir blogų, ir vilties teikiančių scenų. Aš nemanau, kad vis- 
ką supratau, bet tikrai viską išgyvenau. Vienas dalykas 
man aiškus: mūsų egzistencija yra nuolatinis judėjimas. 
Mes visą laiką reaguojame ir atsiliepiame į vidinius ir iš- 


orinius įvykius. 


Žmonės to nejaučia, nes jie yra užsispyrę arba nenori sau 
ar kitiems pridaryti rūpesčių, vargo. Jie tikrai nori būti 
geri, nori palaidoti blogus dalykus, nori, kad jų gyveni- 
mai būtų toleruotini, ir nekelia tiek daug reikalavimų. Jie 
nenori apsikvailinti dėl to, ko nepažįsta, ar būti įsiparei- 
goję ištobulinti viską, ką turi. Jiems patiktų Žiūrėti į savo 
gyvenimus šiek tiek lengviau. Tokios jų intencijos, ir tai 
atrodo pagrįsta. Tačiau mano patirtis per tuos pastaruosius 
daugel metų liudija, kad gyvenimui plaukiant daugelio 
Žmonių dienos tampa sekinančios, nuobodžios ir nelabai 
malonios. Iš tikrųjų mes patys to nežinodami gyvename 


emociniame kalėjime. 


43 


— 
. 


£—i 
1— R -——1———- 
—————" 
LTTL--—— 


U 
m= -— 
2 —1-24 —— ša — 


' | : (| 
Čiu i |) Il 


Dt 


i) 


— ET 


——7——-—- 
———TI 
-— 


| 
A | | i 


y 


-—t-— = — 
—7-— 
— += 
—3LI--) 
—-—-——————— 
= ——7 
AžEEPSS— 


|| 


1 


d 
In) 


=——+- 
P=—+—— 
E—-1—— 


| 
Il 1 TAGTA "i 


Išsiveržti iš savo 


emocinio kalėjimo 


Dauguma mūsų gyvena emociniame kalėjime, nes nori bū- 
ti geri. Mes apraizgome save ištisu tinklu „privalomybių“, 
kurios dažnai konfliktuoja su mūsų norais ir gebėjimais. 
(Prisimenate Universalų priedermių sąrašą?) Bemaž visa- 


da tai baigiasi žlugimu, bergždžia frustracija ir nusivylimu. 

Puikiai suvokiu, kad mes negalime kontroliuoti orų ar dau- 
gelio kitų išorinių dalykų, bet galime išmokti naujų būdų 
tvarkytis su tuo, ko neįmanoma kontroliuoti. Kiekvienam 
pažįstami įvairūs būdai, kuriais skirtingi žmonės tvarko- 
si su tuo pačiu įvykiu. Kaip jūs tvarkotės, nulemia įvykio 
integracija į jūsų gyvenimą, harmoningas savo dalių pa- 


naudojimas. 


Šis „priedermių“ tinklas apima daug vidinio dialogo apie 
tai, ar „jie“ pritartų, ar ne. „Jie“ gali būti bet kas, jūsų ma- 
ma, tėvas, viršininkas, jūsų tetulė Minė, tie, į kuriuos jūs 
žvalgotės, kad nuspręstumėte, ar tai, ką darote, yra gerai, 
ar ne. („„Balsas“ iš vaidinimo.) Kur mes būtume, jei visi 
išradėjai ir visi žmonės, kurie rizikavo ieškodami naujų 
kelių ir dažnai padarydavo didžių atradimų, būtų laukę, 
kad kažkas jiems pasakytų, jog tai gerai? 


Pernelyg dažnai Žmonės nesuvokia, kad, stokodami Ži- 
nių, vaizduotės ir nuovokos, jie pastatė aplink save 
aukštas sienas, per kurias nebemato savo galimybių. 
Mūsų laimė, šios sienos, kurios atrodo lyg cementinės, 
semiasi stiprybės tik iš mūsų minčių. Yra skirtumas tarp 
betoninės sienos mūsų išorėje ir sienų, kurias pastato- 
me savo mintyse. Efektyvus tvarkymasis su išorės kliū- 
timi susijęs su vidine kliūtimi. Jei jaučiamės viduje pa- 


kliuvę į spąstus, turėsime mažai kūrybinės energijos, 

reikalingos efektyviai tvarkytis. Mūsų vidiniai kalėji- 
niai yra mūsų baimės, visada gyvos, kurios saugo, kad 
mes liktume ten, kur esame. Kol mes bijome, negalime 
ma, yra mūsų prasimanymai, daugiausia kylantys iš au- 
toritetingų figūrų, veikusių praeityje, grėsmių. Mes jas 
perkeliame į savo dabartį kritiškai neįvertinę jų. Sargy- 
biniai išreiškia mūsų nerimą, kad esame nemylimi ar 
nevertinami. Todėl tame kalėjime visiškai neįmanoma 
išbandyti naujų galimybių. Pradedame veržtis iš savo 
emocinio kalėjimo tiesiog su nauja mintimi: „Turi būti 
kažkas daugiau, ir aš surizikuosiu pažiūrėti“. Tai tei- 


kia viltį, kuri tampa nauja galimybe. 


Mes visada stengiamės išsiveržti iš savo emocinio kalėji- 
mo. Jis toks nepatogus didumą laiko. Dažniausiai mes sten- 
giamės maldaudami, gąsdindami ar įsiteikdami kitiems, 
mėgindami priversti juos mums ką nors padaryti. Tai turi 
tik išorėje. Iš to galima patirti laikiną sėkmę, tai šen, tai 
ten, bet apskritai šios pastangos baigiasi žlugimu, palie- 


kančiu bejėgiškumo, pykčio ir kaltės jausmą. 


Tarkim, vis dėlto esame priversti sutikti, kad mūsų di- 


ww - -— 

zikos ištirti, kaip mūsų mintys, jausmai, kūnas ir siela veikia 
kartu. Visi mes turime įsitikinimų, kurie, kai juos pasiekia 
tyrimo šviesa, paaiškėja besą juokingi; tačiau šiaip gyvena- 
me nė kiek jais neabejodami. Mūsų studija tikrai atskleis 


tokių įsitikinimų, kuriais juos atradę jūs suabejosite. 


Kai vieną kartą atsisakysite senų įsitikinimų ir jie daugiau 
nebepančios jūsų gyvenimo, jūs įžengsite į nežinomą be 
žemėlapio teritoriją. Jūs patys jį ilgainiui nubraižysite. Čia 
esama rizikos. Kaip ir visi, kurie skina kelius dykynėse, 
jūs galite praminti daug takų. Vieta gali atrodyti daug Ža- 
danti, kol ten atsidursite. Nusigavę ten galite susivokti, 
kad ji neatitinka jūsų lūkesčių, ir teks sukti kita kryptimi. 
Tačiau lengvai galite pamatyti, kad ji teikia daugiau nei 
žadėjo ir dėl to jums atsiveria aibė naujų durų. Visa tai — 
mūsų atradimo dalis. Nėra tikro maršruto, kurį jūs galė- 
tumėte pažymėti Žemėlapyje iš anksto. Jūs tik tada suži- 


note, kur atsidūrėte, Kai ten nukankate. 


Dauguma Žmonių pralaimi mūšius išorėje, nes išeikvoja 
energiją viduje. Mūsų vidinis gyvenimas ir išorinis sun- 
kumų įveikimas yra tarpusavyje susiję. Vienas maitina ki- 
tą. Vaikystėje daugelis buvome mokomi, kaip prisitaikyti 
ir būti klusniems. Kol pradėjome mokytis kitko, tai buvo 
viskas, ką žinojome. Nors ir kokį skausmą turėjome iš- 


tverti, kad gyventume toliau, mes iškęsdavome jį viduje, 

tikėdami, kad toks jau yra gyvenimas, ir taip pradėjome 


statyti emocinio kalėjimo sienas. 


Milžiniškas žingsnis yra imtis rizikos ir suabejoti tuo, ko 
seniai buvome išmokyti. Tai veda mus į gąsdinančią neži- 
nomybę. Kova yra sunki ir kelias dažnai neaiškus. Tačiau 
kartą jau tapę tyrinėtojais savo labui, mes išsiveržiame iš 
kalėjimo ir galime toliau augti. Dabar mūsų energija gali 
būti panaudota rasti ir tirti naujoms galimybėms, užuot 
toliau tuščiai ją eikvojus ginti seniems įsitikinimams sten- 


giantis, kad gyvenimas būtų pakenčiamesnis. 


Liūdna Žinoti, kad dauguma Žmonių gyvena emociniame 
kalėjime to nepripažindami. Jie tik jaučia, kad yra nelai- 
mingi ir prislėgti, laukia kažkokio stebuklingo laiko, kai 
viskas pasikeis, bet tas laikas niekada neateina. Jie nuteisė 
save susitaikę, kad toks jau likimas, kad nepasisekė įgy- 
vendinti Universalaus priedermių sąrašo, kurį jie per sa- 
vo neišmanymą laiko būdu gyventi gerą gyvenimą. NIE- 
KAS NEGALI ĮGYVENDINTI ŠIO SĄRAŠO. Tai durys į 
emocinį kalėjimą. Tame kalėjime nėra ką daugiau daryti, 
tik gyventi pagal nuosprendį. Tiktai išsiveržę iš jo gauna- 
me progą pradėti naują gyvenimą. Dangčio pakėlimas - 
pirmas Daugybės Tavo Veidų veiksmas - yra dramatiza- 
Cija, kuri vyksta mūsų viduje būnant tame kalėjime. Dau- 


gelis mūsų po pirmo veiksmo dar iš ten neišsiveržėme. 

Antras veiksmas tuoj prasidės: spektaklis tas pats - DAU- 
GYBĖ TAVO VEIDŲ, ir antras veiksmas vadinasi „Kas 


vadovauja?“ 


Antras veiksmas 
Kas vadovauja? 


Šįkart mums įžengus teatras gerai apšviestas ir viskas 
puikiai matyti. Mus pasitinka patraukli Žmogiška figūra 
baltu apdaru, nei vyras, nei moteris, gali būti bet kuris. 
Platus skaistus mėlynas diržas su žodžiu STEBUKLAS 
žėrinčiomis gijomis juosia liemenį. Galvos raištis su Žo- 
džiu SAVININKAS didelėmis spindinčiomis raidėmis ry- 
šimas su pasididžiavimu. Figūros kojos tvirtai remiasi į 
Žemę, rankos siekia dangų ir kūnas laisvai juda, aprėp- 
damas viską aplinkui. Veidas patraukliai išvagotas gy- 
venimo patirtimis. Aš jaučiu, kad ši asmenybė sveikins 
visa, ką atneš gyvenimas, ir norės atrinkti, pakreipti ir 
svarstyti, ar tai naudinga dabartiniu metu. Šiai asmeny- 
bei išorė — svarbi gyvenimo dalis, bet ji Žinos, kad įsi- 
traukimas į išorinį pasaulį yra toks turtingas ir efekty- 


vus, kaip ir vidinė laisvė bei pilnatvė. 

Etiketės prie durų tebėra tokios pat kaip pirmame veiks- 
me: Išvarytas, Nepaisytas, Atmestas, Paralyžiuotas, Nu- 
baustas ir Nepareikalautas. Iš bauginančių kambarių 
sklinda triukšmingi, nemalonūs garsai. Kai žmogiškoji 
figūra pastebi pavadinimus ant durų, ji susijaudina ir įsi- 
tempia. Girdžiu, kaip ji sako: „Aš išsiaiškinsiu, kas yra 
už tų durų . Matau, kaip ji kaupia drąsą šiam Žingsniui. 
Galiausiai, pasirengusi susidurti su nežinomybe, figūra 
žengia prie durų, pažymėtų „Nubaustas“, akimirką pa- 
delsia prieš pabelsdama, lyg sakytų: „Ar tikrai noriu pa- 


matyti, kas ten“. 


Ji taria ryžtingu balsu: „Aš bijau, bet niekada neišsiaiškin- 
siu, kas ten, jei nepažiūrėsiu“. Figūra atveria duris. Juk ji 


vis dėlto yra savininkas ir turi vienintelį raktą. 


Ji išvysta bjaurų veidą. Tai mūsų senas draugas Pyktis, 
Kaltė/Sarkazmas. Savininkas sako: „Luktelėkit“ ir eina 
prie durų, kur gyvena Meilė. Pykčiui, Kaltei/Sarkazmui 
reikia trupučio Meilės, nes savininkas uŽ išorinio veido 
pamatė ir atpažino siaubingą jausmą būti nemylimam. Be- 
jėgiškumas, kuris vis dar aimanuoja už gretimų durų, 1a- 
bai artimas Pykčio giminaitis. Eidamas prašyti Meilės pa- 
sirodyti, Savininkas pamano, kad būtų naudingas ir Protas, 
ir sustojęs prie jo durų kviečia jį ateiti. Tada savininkas 


prisimena, kad nors Meilė gali padėti Pykčiui pasijusti ge- 


NEPAREIKALAUIA 


riau, o Protas suvoks, kas vyksta, abudu bus nenaudingi 
be Galios. Savininkas Žino, kad Galia gali būti panaudota 
daugeliu būdų, bet jis pasitiki savimi, kad pajėgs ją kon- 


troliuoti. 


Savininkas ištraukia įkalintą Galią, sujungia jos rankas su 


Meile ir Protu ir eina prie staugiančio Pykčio. Tuomet Be- 

jėgiškumas kone palenda po Pykčio lova, bijodamas, kad 
tas JO nesumuštų. Pyktis viena koja prispaudžia Bejėgiš- 
kumą. Jis tartum stengiasi nubausti savo paties bejėgiš- 


kumo jausmus. Tai nauja problema. 


Savininkas ima vadovauti pareikšdamas: „Taip, taip, jūs 
visi mano veidai, jūs mano. Aš atsakingas už vadovavimą 
jums. Jūs esate mano Meilė, mano Protas ir mano Galia. 
Jūs irgi mano, Pykti ir Bejėgiškume. Dabar tu, Pykti, man 
aiškiai leidi suprasti, kad aš kažką apleidau. Tujauti grės- 


mę ir baimę. Ką aš tau padariau?“ 


Tada nutinka įdomus dalykas. Pyktis nukelia koją nuo 
Bejėgiškumo, Bejėgiškumas atrodo mažiau išsigandęs, ir 
Pyktis pradeda verkti. „Aš 
buvau apleistas, tu 
nekreipei į mane jokio 
dėmesio. Tu buvai 
anądien įsiutęs 

ant savo dukters 

ir Žinojai, kad aš 


ten, bet elgeisi 


taip, lyg manęs a 
nebūtų. Kai aš N 


sukeldavau tau 
galvos skaus- 
mą, tu išgerda- 
Vai aspirino, 


kad jo nejaustum“. 

Savininko veide sušvinta supratimas. „Teisybė, pripažįsta 
jis, - neturėjau drąsos pasakyti savo dukrai, kaip iš tiesų 
jaučiuosi, nes bijojau, kad ji nusigręš nuo manęs ir tada 
man teks tai įveikti. Tikrai viduje tūžau, bet stengiausi tai 
nuslėpti. Teisingai padarei, kad sukėlei šį triukšmą. Kar- 
tais aš visai kurčias. Dabar Žinau, nebūtų buvę taip jau 
baisu pasakyti jai, kad supykau. Ji turėtų sužinoti, jog bu- 
vo neatidi kitiems, bet aš dažnai nerimauju, kad įskau- 
dinsiu žmones jiems pasakęs, jog supykau. Dabar žinau, 
kad tik nuslopinau savo energiją ir apiplėšiau kitus nu- 


slėpdamas nuo jų tiesą“. 


Pyktis pajunta pasitenkinimą, Galia uždeda ranką jam ant 
peties. Darosi aišku, kad problema neturi pikto veido — 
kad kai Pyktis užgniaužiamas, apima baisus skausmas. 
Prašyti Meilės nuraminti Pyktį pirma nepripažinus pro- 
blemos yra per didelis žingsnis. (Pastebėtas Pyktis yra pir- 


mas Žingsnis į naujas galimybes.) 


Kai įvyko pirmas susidūrimas, energija vėl pagavo spar- 
čiai šokčioti aukštyn Žemyn ir užsidegė raudona lempelė. 
Po susidūrimo ir jo pripažinimo energija pašoko iki šimto 


ir sužybsėjo auksinė lempelė. Viskas puikiai klostėsi. 


Tada, kaip gyvenime, kyla kitas iššūkis. Nekviestas įŽen- 


gia Manipuliavimas ir atsainiai kaltina: „Zinau, tavo mama 

Manipuliavimas nuginkluo- 
tas. Jis tikėjosi ginčo. Tai 
visai nauja mintis, ją reikia 
apmąstyti. Tada Manipulia- 
vimas net pats stebėdamasis 
pasiūlo savo kaip padėjėjo 
paslaugas. Meilė dėl tokio 
neįprasto posūkio truputį 
sunerimsta ir taria: „Ar tu 


įsitikinęs, kad mama 


niekada tam nepritartų“. 
Čia priekin išeina Protas 
ir taria: „Sutinku su 
tavim. Mamos kitoks 
požiūris negu mano. Ji 
dėl to suglumtų arba 
susirūpintų. Supranti, ji 
visada manė, kad Pyktis 
blogas ir gali tik sukelti 
rūpesčių. Ji manė, kad 
vienintelis protingas 


požiūris - sutramdyti jį. 

vis dar tave mylės, jei sužinos, kad tu ne tik supykai, bet 
dar ir tą parodei?“ Savininkas atsako: „Gal iškart ir ne, nes 
tai bus staigmena, bet jei aš jai duosiu laiko, ji supras, jog 
taip padariau ne iš neapykantos jai, o tik iš savo pilnat- 
vės“. Kaisavininkas ima vadovauti, Energija, kuri vėl svy- 


ravo, sustoja prie Naujų galimybių. Žėri auksinė šviesa. 


Dabar kambaryje tvyro ramus orumas, ir Humoras, kuris 
anksčiau atrodė kaip kvailys, įžengia kitu veidu. „Argi ne 
juokinga, - sako jis, - kad galime būti tokie absurdiški — 
pamanyti, jog pasidaliję jausmais nebebūsime mylimi ar 


patirsime didelę žalą“. Tai tikrai buvo išminties blyksnis. 


Pavydas, kurį sunku įtikinti, dar nepasidavė. „Kaip tu ga- 


li gerai jaustis, kai kiti Žmonės jaučiasi blogai?“ 


Protas atsako: „Supranti, štai šitaip. Tu gali dalytis nekal- 
tindamas. Aš suvokiau, kad mano gera savijauta neturi 
nieko bendra su tuo, ar kito savijauta gera, ar bloga. Tie- 
siog augdamas nesupratau kai kurių dalykų. Maniau, jei 
mama šypsosi, tai todėl, kad aš geras, ojei susiraukusi, tai 
todėl, kad aš blogas. Tarsi mama negalėtų šypsotis ar būti 
susiraukusi dėl nieko kito, tik dėl manęs. Tarsi aš atsaky- 
čiau už jos jausmus. Tai, aišku, nesąmonė. Mama galėjo 
šypsotis ar susiraukti dėl daugybės priežasčių, be manęs. 


Pažvelkime į tai šitaip. Manydamas esąs toks galingas, kad 


58 


jei aš jaučiuosi gerai, visi kiti turės jaustis blogai, ar kad 
galiu priversti kiekvieną pasijusti gerai, jei pats jaučiuosi 
gerai, skaudinu kiekvieną, nes elgiuosi taip, lyg jie netu- 
rėtų savo valios ar savo galimybių. Aš nebenoriu daugiau 
skaudinti Žmonių. Noriu jiems atskleisti savo tiesą, savo 
dorumą, savo jausmus ir tikėtis, kad jie elgsis su manim 
taip, Kaip aš pasirengęs elgtis su jais. Jei taip darysiu, ne- 
sislėpsiu nuo savęs ir nekaltinsiu kitų, nes ir viena, ir kita 
eikvoja energiją. Aš atpalaiduosiu ir pagausinsiu savo 


energiją, ir pasiūlysiu kitiems šį tą geresnio“. 


Kol Protas kalbėjo, aplinkui sukiojosi Smalsumas, kaišio- 
damas nosį visiems tarp kojų ir stengdamasis pamatyti, 
kas vyksta. Dabarjis išlindo su labai tiesiu klausimu: „Nori 
pasakyti, kad visą laiką gali būti viskas nuostabu? Aš iš- 
gyvenau baisų metą, kai visi buvo nusiminę. Tai buvo siau- 
binga patirtis. Tikrai džiaugiuosi, kad dabar viskas nuo- 


stabu. Ar manai, kad taip bus amžinai?“ 


Supratingai šypsodamiesi Protas, Galia ir Meilė kantriai 
aiškina: „Ne, nėra tobulo būdo, ir šitaip nebus amžinai. 
Gyvenime lemta kartkartėmis patekti į bėdas. Svarbu ne 
vengti keblių padėčių, bėdų, o žinoti, ką daryti, kai jos 
ištinka, kai viskas atrodo juoda irjaučiamės suparalyžiuoti. 
Mes galime pakeisti šią situaciją išreikšdami Žodžiais, ką 


jaučiame, pripažindami ir neneigdami to, ką jaučiame. 

Užuot stengęsi nuslėpti, kai jaučiamės viduje pikti, mes 
galime paprastai pasakyti: „Aš pykstu“. Galime tarti: „Aš 
jaučiu“, o ne: „Tu verti manejausti“. Ar pastebėjote, kad 


šiame kambaryje šis tas nauja?“ 


Visi apsižvalgo: maža figūrėlė žaliu drabužiu, su smaila 
kepure, lengvai šokdama greitai artėja į centrą ir neša di- 
delį ženklą: „Aš esu Naujos Galimybės“. Maloniu balsu ji 
sako: „Aš tik tada galiu ateiti, kai viskas tampa aišku, lais- 
va, suprantama ir kai Žmonės nori imtis naujos rizikos“. 
Tuo metu visos dalys stovi ratu apie žmogiškąją figūrą. 
Jos siūlosi savininkui visomis variacijomis, pradedant Be- 
jėgiškumu ir baigiant Paslaugumu, pradedant Beviltišku- 


mu ir baigiant Viltimi, pradedant Negalia ir baigiant Galia, 


60 


pradedant Pykčiu, Kalte/Sarkazmu ir baigiant Džiaugs- 
mu. Jos pasirengusios padėti savininkui suprasti, mesti 
„Jūs visos esate mano. Kartais jūs įveikiate mane ir kar- 
tais aš kai kurias iš jūsų pamirštu, bet jus branginu. Aš 
dėkingas, kai jūs atkreipiate mano dėmesį į save, kad ir 
kokios būtumėte būklės. Kai jus pastebiu, galiu pradėti 


rūpintis savimi. 


Įtaisas dabar rodo šimtą, auksinė šviesa ryškiai spindi. Kurį 
laiką sublyksi raudona lempelė, akimirksniu praturtinda- 


ma spalvos potėpiu visą sceną. Tai laiminga pabaiga. 


Ko mes išmokome? 


Vieno dalyko išmokome tikrai - kad jūs turite daug da- 
lių, kurių dar nesate atradę. Visos šios dalys, ar jūs savi- 
notės jas, ar ne, yra jūsų viduje. Suvokę jas jūs galite joms 
vadovauti, o ne būti jų pavergti. Kiekviena jūsų dalis yra 
gyvybinis energijos šaltinis. Kiekvieną galima įvairiai pri- 
taikyti, ji gali harmonizuotis su kitomis dalimis taip, kad 


pridėtų dar daugiau energijos. 


Turėti daug veidų yra paprasta, kasdienė kiekvieno pa- 
tirtis. Kiekvieną rytą pabudus, jūsų kūnas išgyvena pro- 
cesą. Jūs turbūt atrodote nesusigaudantis ir visai atitrū- 
kęs. Tai gali būti jūsų tolimas veidas. Jūs patiriate nuostabių 
meilės akimirkų ir turbūt parodote savo mylintį veidą. Jūs 
išgyvenate kažką, ko nesuprantate, tada parodysite suglu- 
musį veidą. Jaučiatės gerai skaniai pavalgęs ir rodote pa- 
tenkintą veidą. Vyksta kažkas bloga, ir jūs jaučiatės įskau- 
dintas ar išgąsdintas, tada galite parodyti piktą veidą. 
Padarėte kažką, ką laikote kvailyste, ir galite parodyti sa- 
vo kvailą veidą. Visi šie veidai yra kiekvieno asmens gyve- 


nimo dalis. 

Daugelis Žmonių susikuria vidinę švieslentę ir sprendžia 
apie kiekvieną veidą, ar jis geras, ar blogas. Ar labai keis- 
tai skambės idėja, kad kiekvienas iš daugybės jūsų veidų, 
nesvarbu, kaip jūs vertinote juos praeityje, gali būti pa- 
naudotas jūsų labui? Jie visi turi vitalinės energijos. Dau- 
guma kartkartėmis būname pavargusio veido. Nuovar- 
gis yra būklė, kai mūsų kūnas panaudoja visą energiją sau 
palaikyti, tad išorėje ji nebespindi. Tai vyko mūsų spek- 


taklio pirmame veiksme. 


Susidarykite sąrašą visų jums pažįstamų skirtingų veidų, 
skirstydami juos į tuos, Kuriuos laikote gerais, ir tuos, ku- 
riuos laikote blogais. Kiekvienas iš jūsų veidų, nesvarbu, 
ar priskyrėte juos prie gerų, ar prie blogų, turi naujos ener- 
gijos ir naujo pritaikymo sėklą, gemalą, lyg po purvu slėp- 
tųsi gražus veidas. Aš patarčiau tiesiog nusiplauti purvą 


ir būti atsargiems, kad nesugadintumėte viso veido. 


Kolumbo laikais buvo tikima, kad pasaulis plokščias, ir 
visos kitos to meto pažiūros įtvirtino šią mintį. Jei šian- 
dien kas rimtai teigtų, kad pasaulis plokščias, niekas net 
nepagalvotų, kad taip gali būti. Priežastis ta, jog mes nuo 
tada tiek daug sužinojome, kad sena idėja, nušviesta nau- 


jo Žinojimo, daugiau nebetinka. 

Tą patį galima pasakyti ir apie Žmones. Mes jau seniaijau- 
čiame, kad kaip Žmonės esame riboti. Mes kategorizuoja- 
me, vertiname ir klijuojame sau etiketes, ir tada sukuria- 
me nišą, kuri mums tiktų. Niša tampa mums riba, tad 
mūsų tikslas darosi užpildyti nišas, užuot gyvenus savo 
gyvenimus. Mes vis labiau suvokiame, kad apribojome sa- 
ve mintimis ir įsitikinimais. Jie daug galingiau formuoja 
mūsų gyvenimus negu kas nors kita, mums įgimta. Pasi- 
rodo, kai išmokstame branginti gyvenimą savo viduje, la- 
biau branginame ir kitų gyvenimus, ir tai veda mus prie 
to, ko norime, būtent - artumo su kitais. Sunku branginti 


save ar kitus, kai esame taip užsidegę teisti, vertinti. 


Mūsų resursų ratas 


Mūsų Vidinio teatro vaidinime išvydome Resursų ratą. 
Ištraukime jį, nušluostykime dulkes ir voratinklius ir iš 
arčiau apžiūrėkime. Pirmame sluoksnyje yra tai, ką jūs 
vadinate savimi, savuoju „aš“. Aplink „aš“ yra kūnas, ku- 
ris iš esmės - jūsų namai. Aplink jūsų kūną yra jūsų pro- 
tas - smegenys, kurias galime pavadinti jūsų laivo kapi- 
tonu. Tai dalis, kuri analizuoja, ką jūs matote ir girdite. 


Aplink šį sluoksnį yra jūsų emocijos, aš vadinu jas jūsų 

„Syvais': tai skausmas, džiaugsmas, pyktis, sąmyšis — tos 
jūsų dalys, kurios teikia jums jausmus. Kitas sluoksnis su- 
sijęs su jūsų pojūčiais, jūsų akimis, ausimis, nosimi, bur- 
na, odos poromis, visi yra „skylės“, pro kurias įeina indė- 
lis iš išorės, 0 išeina informacija iš vidaus. Jeigu jums 
užrištų akis, ausis, nosį, burną, odą, jūs iškart būtumėte 
miręs. Tačiau, tarkim, jums paliekama tiek neuždengtos 
vietos, kad galėtumėte įkvėpti oro. Net tada greitaijūs tap- 
tumėte visiškai atsietas nuo visko. Techniškai būtumėte 


gyvas, bet praktiškai - kaip miręs. 


Kitas sluoksnis susijęs su jūsų „aš - tu“ dalimi. Mes negali- 
me šiame pasaulyje gyventi vieni. Mes netgi negalime atei- 
ti į šį pasaulį be dviejų Žmonių pagalbos. Susietumas su 
kitais ŽMonėmis yra mūsų gyvenimo faktas. Būdas, kaip 
mes tą darome, veikia mūsų sveikatą, mūsųjausmus ir savi- 


raišką. Trumpai tariant, tai mūsų Komunikacijos sluoksnis. 


Visa tai apgaubia mūsų siela, kuri, nesvarbu, kaip ją vadin- 
tume, yra tikras mūsų gyvybės šaltinis. Tai mano požiūris, 
kuris gali turėti ryšį su kokia religija ar ne. Kiekvienas gali- 
me nueiti į vaistinę ir nusipirkti visų cheminių ingredientų, 
esančių Žmogaus kūne. Tai kainuotų maždaug 3, 49 dole- 
rio. Bet niekas iki šiol neįstengė paimti šių ingredientų ir 
sukurti iš jų Žmogų. Siela yra ta gyvybės esencija kiekvie- 
name iš mūsų, pagrindinis gyvybės šaltinis. 

Visa tai veikia kontekste, kitame sluoksnyje, kurį sudaro 
laikas, erdvė, oras, vanduo, garsas, spalva, klimatas ir se- 
zonas. Išplėsti iki šių toliausių sričių mūsų sluoksniai tam- 
pa visata. Kiekvienas iš mūsų esame visatos dalis, ir tokie 
būdami įgauname Stebuklo statusą. Visi sluoksniai egzis- 
tuoja, ir ne tik kiekvienas turi savąjį gyvenimą, bet ir są- 
veikauja tarpusavyje; mūsų mintys veikia mūsų jausmus, 
mūsų mintys ir jausmai veikia mūsų kūnus, mūsų kūnai 
ir mūsų pojūčiai veikia mūsų mintis ir jausmus, ir taip to- 
liau. Kiekvieną akimirką pasireiškia visuotinė sąveika, 
nuolatinis judėjimas, dinaminis ryšys mūsų vidinių dalių. 
Atradimas, kaip šios dalys sąveikauja, leidžia mums ži- 


noti, kaip mes traktuojame save ir kitus. 


Mums rūpi ne paversti jus kiekvienos jūsų dalies moksli- 
ninkais, bet pakviesti jus atrasti, turėti ir sužinoti apie įvai- 
rius jūsų sluoksnius, kaip jie sąveikauja jumyse. Kiekvie- 
nas atlieka jums kitą funkciją. Kiekvienas geba laikinai 
egzistuoti savarankiškai, bet tik laikinai. Kiekvienai da- 


liai, kad pilnutinai funkcionuotų, būtinos kitos. 


Svarbu susidaryti savo ratą ir kiekvienam žiedui, sluoks- 
niui ar daliai parinkti spalvą, kuri, jaučiate, jam tinka. Su- 
dėkite juos kartu ir turėsite savo asmeninį Resursų ratą. 
Pasitelkusi save kaip pavyzdį, noriu palikti centrą „aš“ 


baltą. Man „kūnas“ yra gražios vandens mėlynumo spal- 

vos, O „protas“ perlo žalumo, „jausmai“ švelniai rausvi, 
„pojūčiai“ šviesiai žali, „sąveika su kitais“ rausvai gelsva. 
Kai pagalvoju apie „sielą“, ji man šviesiai auksinė. „Kon- 
tekstas“ man yra švelnus tamsiai žalias ir „planeta“ ryš- 
kiai raudona. Jūsų spalvos turbūt bus kitokios. Gal tai tik 
padės jums suvokti tą faktą, kad mes ne tik turime daug 


dalių, bet ir skirtingai jas jaučiame. 


Jei jūs esate vienas iš tų asmenų, kurie sieja ritmą ar toną 
su spalva, galite prieiti prie muzikos instrumento ir pa- 
rinkti toną, kurį kiekviena iš spalvų reiškia, ir sukurti sa- 
vo simfoniją. Toliau plėtodama savo prozą, aš galvoju apie 
sritį vidury kūno kaip skaisčią saulę (jūsų „aš“ Resursų 
rate), kuri meta spindulius visam kūnui ir išplinta į erdvę 
aplinkjus ir užjūsų, per visus sluoksnius. Kiekvienas spin- 
dulys paskleidžia spalvų spektrą. Galbūt ir dabar, tiesiog 
skaitydami šį tekstą, jūs jaučiate save kaip išplėstinę bū- 
tybę. Iš tikrųjų saulė niekada nenusileidžia, tik mums ši- 
taip atrodo, nes mes esame tokioje padėtyje, kad jos ne- 
matome. Kartais mes galime nejausti saulės šviesos, o tik 
jausti naktį, bet rytą saulė vėl bus, taip tikrai, kaip sukasi 
Žemė. Tai tikėjimas. Tikėjimas tuo, kas yra, nors to nema- 
tome. Naktis išryškina mėnulį ir Žvaigždes, tad spektras 
užgožiamas nakties, bet Žėri mėnulio sidabru. Tikėkitės 
auksinių spalvų, kai saulė jūsų pusėje, ir sidabrinių, kai 


išlenda mėnulis, ir mėgaukitės kiekviena, kokia ji yra, ne- 

prašydami mėnulio duotijums tai, ką turi saulė, ir atvirkš- 
čiai. Taip mąstant Universalios priedermės taps Pagalbi- 
niais vadovais, Kai ir Jeijų reikės. Išsiaiškinimas, kaip mes 
mąstome apie tai, ką matome ir girdime, ką jaučiame, ką 
sakome, kaip atrodome ir žvelgiame, yra ta vieta, kur pra- 
sideda atradimas, kas ir kokie mes esame. Mūsų sąsajos 
su visais savo sluoksniais turbūt turi tiek variacijų ir gali- 


mybių, kiek ir pirštų atspaudai. 


Savo Vidiniame teatre pamatėme dvi vykstančios vidinės 
dramos variacijas ar galimybes. Baigiantis spektakliui iš- 
ryškėja, kad kažkas pasikeitė. Paskutiniame veiksme įvy- 
ko šis tas labai svarbaus. Kažkas pasikeitė, ir mes išvydo- 
me naujas galimybes, kurios viltingai gali papildyti mūsų 
gyvenimus naujomis dimensijomis. Kai mes iš tikrųjų sau 
vadovaujame, turime galią viską įveikti skirtingai ir gali- 
me susidaryti žemėlapį savo gyvenimams. Tai mūsų vil- 


tis. Tai mūsų gyvenimo procesas ir mūsų galimybė. 


Žiūrėti naujomis akimis - 
iš naujo rizikuoti 


Naujos mintys ir įsitikinimai yra pagrindinis raktas atverti 
naujoms galimybėms. Mūsų noras rizikuoti tiriant šias ga- 
limybes per veiksmus yra naujas Žingsnis. Saugu likti su 
tuo, ką jau Žinome, ir baugu eiti į nepažįstamas sritis. Ei- 
dami ten, kur dar nebuvome, ar pažodžiui, ar perkeltine 
prasme, paprastai išgyvename du momentus: susižavėji- 
mą ir išgąstį, abu aktyvina antinksčių liaukas ir kyla iš tų 
pačių šaknų. 


Fritzas Perlsas sakydavo: „Išsigandęs ar nerimo apimtas 
truputį įkvėpk, ir pajusi susižavėjimą. Sulaikyk kvapą, ir 
vėl pajusi išgąstį . Aš teigiu, kad Žingsnis į naują vietą ar 
naują idėją, naują fizinę erdvę ar nauja kryptimi yra susi- 
žavėjimo ir išgąsčio procesas, jis katapultuoja mus į poky- 
čio vyksmą. Vienas dalykas, kuris visada padeda išlaikyti 
pusiausvyrą, tai sąmoningas kvėpavimas; taip jūs turėsi- 
te pozityvų įrodymą, kad vis dar esate gyvi. Daugumą 
Žmonių taip nuklampina katastrofiški lūkesčiai, kas nu- 


tiks, kad jie neberizikuoja. 

Kas nutiktų, jeigu, ryždamiesi eiti į naują erdvę, apsigin- 
kluotumėte trim rinkiniais lūkesčių vietoj vieno ir bet ku- 
ris iš jų būtų galimas? Turėti tris lūkesčius vietoj vieno 
yra psichologinė laikysena palikti atvirus pasirinkimus. 
Man atrodo naudinga savo vaizduotėje privesti tuos pasi- 
rinkimus iki jų loginių išvadų, ir tada, jei aš jau gyvenu 
vieno kurio pabaigoje, galiu laisvai eiti į naują. Atrandu, 
kad dažnai nė vienas iš jų nesimaterializuoja, bet iškyla 
kitų galimybių, apie kurias aš net nesvajojau. Kartais re- 
zultatai būna įspūdingi, kartais blankūs ir nuobodūs, kar- 
tais šiek tiek pavojingi, bet toli gražu ne mirtini. Mažiau- 
sias atpildas už bet kurią mano riziką būna tas, kad aš 
kažko išmokstu. Didžiausias būna tas, kad priešais mane 


atsiveria visiškai nauja ir nuostabi patirtis. 


Didžiausias Žingsnis, kurį Žmogus turi žengti, kad atvertų 
naujas galimybes, yra rizikuoti Žengti į nežinomybę. Naujų 
galimybių idėja gali likti vien mintyse, tad naujas Žings- 
nis liks vien vaizduotėje ir niekada neturės progos tapti 
realybe. Aš dažnai svarstau, kiek daug svajonių ir kiek 


galimybių neišreikštos mirė drauge su savo savininkais. 


Išlaikyti status guo yra būdas teoriškai neįsileisti naujos 
galimybės, kuri pridarytų rūpesčių, taip sakant, atsikra- 
tyti darbų ir sukurti chaosą bei sąmyšį. Kas nori jaustis 


chaotiškas ir sutrikęs? Tačiau faktiškai kiekvienas poky- 

tis reikalauja trijų fazių. Pirmoji - medaus mėnuo, susiža- 
vėjimo ar nerimo fazė. Antroji - fazė, kai dalykai atrodo 
susimaišę ir nepažįstami. Kaip natūralu, kai jūs stabtelite 
pagalvoti, kad dar niekada nesate ten buvę. Ir trečioji — 


integracija, kai nauja dalis tampa jums pažįstama ir patogi. 


Pastangos išsaugoti status guo (palaikyti viską taip, kaip 
yra) skirtos apginti Žmogaus saugumui, išvengti chaoso 
ir sąmyšio, kuris laikomas žalingu, o ne normalia pokyčio 
plėtote, nors joks pokytis be to negali įvykti. Dauguma 
žmonių nueina į kapus per anksti galbūt todėl, kad gyve- 
no pagal principą išlaikyti status guo. Išlaikyti status guo 
reiškia, kad regimas tik vienas teisingas kelias. Kai status 
guo regimas Kaip pasirinkimas, o ne privalomybė, tada 


naujos galimybės atsiveria pačios. 


Kai buvau maža mergaitė, visada maniau, kad turiu rasti 
vienintelį teisingą kelią, Kuris paprastai reiškė kieno nors 
kito kelią, ir tada visą gyvenimą praleisti juo eidama. Aš 
visą laiką stengiausi gyventi pagal Universalų priedermių 
sąrašą. Patyriau daug skausmo ir kančių. Įsitikinau, kad 
vystyklai man puikus dalykas iki to amžiaus, kol išmok- 
siu naudotis tualetu, bet paskui jie juokingi. Išsiaiškinau, 
kad mano „vienintelis teisingas kelias“ po tam tikro laiko 
pasidarė tiesiog juokingas. Aš turėjau atsinaujinti leisda- 


ma sau eiti. 

Kol stengiausi įgyvendinti „vienintelį teisingą kelią“ (gy- 
venti vieninteliu teisingu būdu), manau privalanti elgtis 
taip, lyg turėčiau tik „vienintelį teisingą veidą“. Visa ki- 
ta turėjau kažkaip nuslėpti. Turbūt neatsitiktinai, kol su- 
kako keturiasdešimt metų, didumą laiko sirgau. Iš tik- 
rųjų aš neigiau aktyvų dinaminį augimo procesą ir 
priverčiau savo paneigtų dalių energiją griauti mano kū- 
ną. Mes, žmonės, galime pasirodyti labai juokingi ir net 
gana absurdiški, ypač žvelgdami iš atstumo, kai geriau 


save suvokiame. 


Naujų kelių išmoksti ne liepiamas, o rizikuodamas ir at- 
rasdamas meilės, pasitikėjimo kontekste. Žmonės man vi- 
sada sakydavo, kokia aš turėčiau būti (Žinoma, jų suprati- 
mu). Dažnai būdavau apkaltinama užsispyrėliškumu. 
Pradėdama mylėti ir pasitikėti savimi pamačiau, kad man 
pakaktų, jog su meile ir supratimu būtų parodytos naujos 
galimybės, ir tada galėčiau Žingsniuoti savo būdu, Ženg- 
dama tik tuos Žingsnius, kurie man tinka. Esmė buvo at- 
rasti tuos mažus Žingsnelius. Aš suvokiau, kad negaliu 
skubėti ir kad nėra trumpiausių kelių. Pasilaikiau teisę būti 
„protiškai atsilikusi, bet išmokoma“. Nors nukaliau šią fra- 
Zę prieš daugel metų, vis labiau atrandu jos išmintį. Re- 
gis, aš galiu mokytis iš savo rizikavimo, nors retrospekty- 


viai tai atrodė kvaila. 

Žiūrėti naujomis akimis ir regėti naujas galimybes nereiš- 
kia atsikratyti visko, kas pažįstama ir patogu, iš praeities. 
mą iš praeities to, kas vis dar efektyvu, atsisakymą to, kas 
daugiau nebetinka, ir prijungimą to, kas nauja ir vertinga. 
Kas nors nauja randa vietą lengviau, jeigu mes iš anksto 
sau pripažįstame, kad, prieš suvienijant tai su kitomis mū- 
sų dalimis, bus chaoso ir sąmyšio periodas. Tai nelyginant 
įvesdinti į šeimą sutuoktinio pusės gimines — tu neatsi- 
kratai visų Žmonių, kurie jau anksčiau ten buvo. Tačiau 
daugelis iš jūsų turbūt savo kailiu patyrėte, kiek reikia jė- 
gų sukurti naujiems harmoningiems santykiams su būsi- 


mos šeimos dalimi. 


Daugeliui mūsų yra atsivėrusios naujos durys, kai buvo- 
me be perspėjimo katapultuoti į galingą, traumuojančią 
situaciją, kuri pareikalavo ją įveikti kitokiu būdu. Kai ku- 
riems iš mūsų tai vienintelis būdas, priverčiantis pasikeisti. 
Gal mums nereikia laukti, kad gyvenime nutiktų katast- 
rofiškų dalykų. Gal verčiau pasirinkti kitą kelią - aktyviai 
ir tikslingai Žvelgti į save ir Daugybę Savo Veidų nauju 
būdu. Gal galime panaudoti Daugybę Savo Veidų, kad jie 
būtų paskata, teiktų erdvę ir progą toms kitoms mūsų da- 
lims, idant jos galėtų augti bei transformuotis, ir sukurti 


vietos naujoms, kurios atsivers. 

Garsūs veidai 


Aš norėčiau pažaisti su Daugybe Mūsų Veidų kitaip. Vie- 
nas iš būdų, kurį radau ir kuris padeda man geriau viską 
suprasti, tai išplėtoti dramatinį kontekstą, kad mokantis 
galėtų būti smagu. Vėl pasitelkite savo vaizduotę ir pa- 
galvokite apie garsius Žmones, kuriuos pažįstate ar esate 
apie juos skaitę, kurie jus traukė, kurie jums padėjo vidu- 
je jaustis šiltai ir gerai. Pasirinkite Žmones iš politikos, is- 
torijos, filmų, televizijos, sporto, verslo, religijos ar kokios 
kitos srities, kartu ir pasakų ar komiksų. Paskui pagalvo- 


kite apie kai kuriuos tų pačių sferų Žmones, kurie vos pri- 

siminus jums sukelia pasibjaurėjimą. Turėkite bent šešis 
ir surašykite jų vardus stulpeliu. Paskui sudarykite kitą 
stulpelį užrašydami pirmą būdvardį, kuris šauna į galvą 
apiejuos pagalvojus. Pateiksiu jums pavyzdį, pasinaudo- 


dama savo sąrašu: 


Eleanor Roosevelt — gailestinga, užjaučianti 
Marlene Dietrich — seksuali 


Karalius Henrikas VIII - savanaudis 


Sena moteris su batu- pernelyg apsunkinta 
Aristotelis — išmintingas 

Jėzus Kristus — mylintis 

Groucho Marxas — linksmas, juokingas 


Meri, Meri amžinai 
prieš (priešgyniautoja) - užsispyrusi dėl visko 


Kai suskirstau šiuos būdvardžius į negatyvius ir pozity- 
vius, pozityvus sąrašas —- gailestinga, seksuali, išmintin- 
gas, mylintis ir linksmas - būtų visi veidai, kuriais didžiuo- 
čiausi rodydama išoriniam pasauliui. Kiti būdvardžiai — 
savanaudis, pernelyg apsunkinta ir užsispyrusi - būtų tie 
veidai, kuriuos laikyčiau negatyviais. Anksčiau, dar nesu- 
pratusi to, ką Žinau dabar, aš būčiau stengusis atsikratyti 


net pėdsakų visų tų savybių, kurias laikau negatyviomis. 

Išmokau, kad kiekvienoje negatyvioje dalyje yra naudin- 
gumo gemalas, kaip ir kiekvienoje pozityvioje - destruk- 
cijos gemalas. Pavyzdžiui, būna atvejų, kai užsispyrimas 
pasitarnaus man kaip gebėjimas apsiginti ir išsaugoti sa- 
vo poziciją. Tačiau jei aš panaudosiu jį kaip standartinę 
procedūrą kiekvieną sykį, kai kas nors nesutiks su ma- 
nim, tada liks tik vienoks panaudojimas - destruktyvus. 
Tolesnis pavyzdys - manoji Henriko VIII dalis; mano sa- 
vanaudiškumas gali pasirodyti labai naudingas tada, kai 
kiti Žmonės mane spaus daryti kažką bloga ar tai, kas man 


netinkama. Tada tai tampa mano savasties dalimi. 


Dabar leiskite man žvilgtelėti į savybes, kurias laikyčiau 
pozityviomis. Manoji Eleanoros Roosevelt dalis, gailestin- 
ga, pasitarnautų mano nenaudai, kaip kliūtis, situacijoje, 
Kur man reikia būti ne gailestingai, o išmintingai. Aš ga- 
liu padėkoti savajai Eleanoros Roosevelt daliai už jos pa- 
siūlymą, bet dabar man reikalinga manoji Aristotelio da- 
lis. Imkime manąją Marlene'os Dietrich dalį, seksualią. 
Jeigu viską nudažysiu seksualumo spalva, tada atsidur- 
siu toje pačioje valtyje su užsispyrųsia dėl visko. Pažįstu 
žmonių, kurie dėl to, kad prisidarydavo vargo viską nu- 
spalvindami seksualiai nederamu metu, nusprendė, jog 
jiems reikia atsikratyti seksualumo - iš vonelės kartu su 


vandeniu išpilti kūdikį. 

Kadangi visos šios dalys gyvena manyje, galiu pasakyti, 
kad savo viduje turiu savąją Eleanorą Roosevelt, savąją 
Marlene'ą Dietrich, savąjį Karalių Henriką VIII, savąją Se- 
ną moterį su batu, savąjį Aristotelį, savąjį Jėzų Kristų, sa- 
vąjį Groucho Marxą ir savąją Meri, Meri amžinai prieš 


(priešgyniautoją). 


Įsivaizduokime visų tų Žmonių susitikimą. Ką manasis Ka- 
ralius Henrikas VIII pasakytų Eleanorai Roosevelt? Ką 
Eleanora Roosevelt pasakytų Karaliui Henrikui VIII? Ką Jė- 
zus pasakytų Marlene'ai Dietrich ir kaip Groucho Marxas 
reaguotų į tai, kas vyksta tarp Marlene'os ir Jėzaus? Dau- 
guma esame išgyvenę vidinius dialogus tarp savo įvairių 
dalių, panašiai kaip matėme Vidiniame teatre. Dauguma 
buvome patekę į aklavietę, kai dvi dalys konfliktuoja. Gal 
net esame jautę, kad mūsų dalys rėkia iš visų jėgų ir triukš- 
mas viduje toks garsus, kad negirdime nieko, kas išorėje. 


Tokiais momentais padarome didžiausias savo klaidas. 


Tarkim, mes galvojame apie negatyvias savo dalis kaip 
apie alkanus šunis, mes norime, kad jie nesikištų į mūsų 
sąmonę ir slepiame juos nuo kitų Žmonių. Tad juos viduje 
uždarome į narvą (neigiame jų egzistavimą) ir maitiname 
tik tada, kai nepavyksta to išvengti, ir tiek mažai, kiek įma- 
noma. Kai jie darosi vis alkanesni ir alkanesni, mes turi- 


me sustiprinti sargybą, nes jei bent akimirką paleisime sar- 


gybinius (prarasime budrumą), jie išlįs ir pridarys daug 
bėdos. Šitaip tęsdami greit pasijusime išsekę ir sužlugę. 
Netrukus apims neviltis. Tai toks metas, kai mes sakome, 
kad nieko nebegalime padaryti. Kas nors kitas turi mus 


priversti. 


Išeitis - ne gauti daugiau sargybinių, kaip mano daugu- 
ma Žmonių, 0 pradėti domėtis, rūpintis šiomis dalimis ir 
išmokti jas suprasti. Tada, užuot eikvoję savo energiją ap- 
sisaugojimui, budrumui (gynybai), mes galėsime skirti ją 


atradimui ir pokyčiui. 


Pakalbėkime toliau apie tuos šunis. Tarkim, mes galvoja- 
me apie tuos šunis kaip apie reprezentuojančias mūsų da- 
lis, kurios yra išmokusios tik vieno būdo būti, o mes nori- 
me išmokyti jas kitokių būdų. Kiekvienas, kas kada nors 
dresavo gyvūną, Žino, kad turi pasitelkti meilę, pagyri- 
mus ir kantrybę. Arjūs norėtumėte būti kantrus ir mylin- 
tis, ir pagirti save? Kiekvienas šuo — tarsi draugas ir kom- 
panionas, nors dar neatrastas. Daugeliui iš mūsų jis atrodo 
tik ydingas mišrūnas. Mes ir mūsų veidai nėra kitokie nei 
bet kurios gyvos būtybės. Mums patinka, kai mus maiti- 


na, puoselėja. 


Augalai augs ne dėl to, kad jūs liepiate jiems taip daryti ir 


sakote, jog jie bus blogi ir bjaurūs, jei taip nedarys. Jūs 

nesakote, kad jei jie bus protingi ir verti, jie vis tiek pada- 


rys tai savarankiškai. 


Ką darome su augalais - mylime, puoselėjame juos, išsiaiš- 
kiname, ko jiems reikia, parūpiname šviesos, vandens ir 


maisto, irjie auga laimingi. Lygiai taip elgiasi ir mūsų dalys. 


Mūsų išoriniai veidai sukurti tam, kad atitiktų mūsų vidi- 
nius veidus, ir daugiausia mūsų išorinius veidus nulemia 
vidiniai. Eikime prie Karuselės į Pramogų parką turėda- 
mi tai omenyje ir stebėkime išorinius veidus, kurie sukur- 


ti iš mūsų vidinių veidų. 


Karuselė 


Kaip Žinote, karusele daugiausia važinėjasi vaikai, bet daž- 
nai slapta mėgaujasi ir suaugusieji. Centre groja muzika 
1r aplink jos kraštus daug arklių, pagal muziką kylančių 
aukštyn Žemyn. Įsivaizduokime, kad mūsų karuselėje yra 
dvylika arklių ir kiekvienas turi vieną iš mūsų veidų. Mes 
stovime ir juos stebime. Mūsų karuselė lėtai sukasi. Šioje 


fantazijoje aš prašau jūsų tapti savo veidų stebėtojais. Duo- 

kite savo veidams karuselėje vardus, pasinaudodami as- 
menybių vardais, tokiais kaip Marlene Dietrich ir Grou- 
cho Marxas iš sąrašo ar tokiais kaip Pyktis, Meilė, Protas 


iš Vidinio teatro. 


Pirmiausia juos tik stebėkite, kai jie lėtai juda ratu. Jūsų 
akys ties kiekvienu veidu gali stabtelėti tik kelioms sekun- 
dėms, nes veikiai į akiratį patenka kitas veidas. Žiūrėda- 
mi į kiekvieną veidą įsidėmėkite, kaip jūs į jį reaguojate. 
Kai karuselė apsisuka kelis kartus, pasakykite sau aiškiai — 
tai visi mano veidai. Įsidėmėkite, kuriuos iš jų labiau pa- 
Žįstate, kuriuos ypač mėgstate, kurie sukelia neigiamus 
jausmus. Dabar pagalvokite apie kiekvieną skyrium ir pa- 
klauskite savęs, kokį naują to veido pritaikymą ar naują 
prasmę galite rasti. Kartu stenkitės prisiminti, kam kiek- 
vieną jų panaudodavote. Tuomet galbūt suvoksite, kad 
jums trūksta kokio veido, ojeigu taip, pridėkite dar vieną 
arklį. Taip darydami galbūt pajusite, kad patiriate daugy- 
bę jausmų - liūdesį, viltį, pyktį, džiaugsmą, gerą savijau- 
tą ir kitų, kurių nepaminėjau. Prisiminkite, jog nesvarbu, 
kokie tai jausmai, visi jie jūsų, ir jei gerai su jais elgsitės, 
Daugybė Jūsų Veidų jums padės. 

Galbūt aptiksite, kad vienas iš jūsų veidų dar vystyklų 
stadijos. Pavyzdžiui, galbūt pastebėsite savo piktą veidą 


ir prisiminsite, kad taip kaip dabar jūs juo naudojotės bū- 

damas dvejų metų, susiraukęs ir nepatenkintas, bet dabar 
jums trisdešimt dveji, ir jūs vis dar nepatenkintas, susi- 
raukęs. Jūs labai gerai išmanote, kaip būti nepatenkintam, 
surūgusiam. Ar pasakėte sau, kad jausdamasis piktas ga- 
lite daryti tik taip ir todėl vis dar taip tebedarote? Ar galė- 
tumėte rasti kitokių būdų atsiliepti, pasakyti, ką jaučiate, 
suteikti sau šansą išsiaiškinti, dėl ko pykstate, leisti sau 
suprasti, kad gal iš tiesų jaučiatės bejėgis ir todėl elgiatės 
piktai? Gal nevilties apimtas galite pratrūkti rėkti? Kas 
bus, jei suprasite, kad galite pasirinkti daug būdų pasi- 


naudoti šiuo piktu veidu? 


Paimkime kitą pavyzdį, jūsų susijaudinimo veidą. Kai jums 
buvo dvylika ir ko nors susijaudindavote, iškart gaudavote 
atpildą, pasitenkinimą. Kas nors turėdavo jus išklausyti, tie- 
siog tuoj pat. Dabar jums dvidešimt šešeri, 0 jūs vis dar el- 
giatės taip pat, manydamas, kad jūs toks žmogus ir kitaip 
negalite. Ar galetumete atrasti būdą pasinaudoti šiuo susi- 
jaudinimu, kad suteiktumėte sau malonumo jausmą, kuriuo 
save apdovanotumėte pasikviesdamas dar ką nors pasida- 
lyti tuo su jumis, nupiešdamas paveiksliuką ar paniūniuo- 


damas, ar nubėgdamas kilometrą? 
Paimkime trečią pavyzdį: jūs matote savo bejėgį veidą. Kai 
būdamas aštuoniolikos pasijusdavote bejėgis, jūs išgyven- 


davote sumišimą ar gėdą ir slėpdavote tai. Ar matytumė- 

te galimybę tiesiog paprašyti pagalbos, kurios jums reikia? 
Argalėtumėtejaustis gerai, kai būnate bejėgis, nes tai žmo- 
giška? O galjūsų bejėgiškumas byloja, kad stengiatės pa- 
daryti kažką, kas nėra labai konstruktyvu? Bejėgiškumas 
dažnai slepia frustraciją. Suvokę tai jūs galite pasukti kita 


kryptimi. 


Pažvelkite į visus savo veidus šitaip; galvokite apie kiek- 
vieną kaip daugybės pasirinkimų išraišką. Taip daryda- 
mi jūs galite atverti naujų galimybių savo gyvenimui. Ar 
galite šitaip mąstydami įgauti naują savo asmeninės ga- 
lios pajautimą? Jūs neprivalote reaguoti tik kokiu nors vie- 
nu būdu. Visada turite įvairių galimybių. Su šiuo nauju 
galios jausmu gali atsirasti ir naujas atsakomybės už save 
jausmas. Aš teigiu: kai mes galime rinktis ir renkamės 
atsižvelgdami į situaciją, tada mes renkamės atsistoję tie- 
siai priešais save, O ne reaguojame į prievartą, jaučiamą iš 


už nugaros. 


Buvo metas, kai aš maniau, kad turiu nugalabyti visas tas 
savo dalis, kurios pridaro rūpesčių. Dabar matau, kad jos 
gali būti man didžiausi pagalbininkai, jei nusprendžiu pa- 


daryti jas savo draugais. 


Atrodo nedrąsu eiti pasitikti rūpesčio, užuot nuo jo trau- 


kusis. Paslaptis ta, kad kai mes traukiamės, įtampa ir iš- 

gąstis vis auga, nes rūpestis niekur nedingsta. Jis atrodo 
dar didesnis ir sunkesnis, nei išties yra. Kai priartėjame, 
įtampa atslūgsta. Tada galime matyti situaciją realiai ir 
priimti tinkamesnių sprendimų. Yra senas posakis, kurį 
ką tik prisiminiau: „Kuo daugiau sukeli įtampos, tuo ak- 
lesnis ir Kkurtesnis daraisi ir tuo kvailiau bei labiau susi- 
kaustęs elgiesi '. Tai reiškia, kad kai jūs atsiduriate pavo- 
jingoje situacijoje, jums prireikia viso jūsų proto, visos 
nuovokos. Eikvodami energiją šiai įtampai palaikyti, jūs 
atitraukiate ją nuo likusios jūsų dalies ir sustingdote savo 


kūną. 

Spaudyti savo mygtukus pačiam 
priešais save, užuot leidus kam nors 
spaudyti Juos jums už nugaros 


Mes kalbėjome apie galėjimą pasirinkti, užuot elgusis kom- 
pulsyviai. Kai manote, kad turite gyventi pagal kieno nors 
kito kryptį ar taip, kad niekad nieko nenuviltumėte ar ne- 
įskaudintumėte, tada jūsų gyvenimas virsta nuolatiniu 
vertinimu, ar jūs įtinkate kitiems žmonėms, ar ne. Tada 


jūsų mygtukus spaudo kiti jums už nugaros. 


Kiti Žmonės irgi yra jūsų gyvenimo dalis. Jei taip nebū- 
tų, mes neturėtume meile ir pasitikėjimu grįstų santy- 
kių. Tačiau, kad ir kaip norėtume manyti kitaip, mes ne- 
galime suprasti, kas vyksta kito Žmogaus viduje — net 
tų, kuriuos jaučiame esant labai artimus. Be to, kiekvie- 
nas esame unikalus. Todėl mums reikia paaiškinti kitiems 
Žmonėms apie save. Tai darome dalydamiesi su kitais 
tuo, Ką jaučiame viduje (kada tai derama). Vadinasi, jog 
kartais turime pasakyti „ne“. Žinoma, jeigu pasakysime 
„ne“, kas nors bus nuviltas. Nusivylimas yra visai svei- 
ka žmogiška emocija. Pasakymas savo „ne“ aiškiai grin- 
džia kelią sąžiningiems „taip“. Tai leidžia jums būti, kuo 


esate, užuot dėjusis drąsiam. 

Visuomet džiaugiuosi, kai kas nors pasako man apie savo 
jausmus. Tada aš nesibraunu įjų vidų ar nelaikau jų atsa- 
kingais už savo lūkesčius. Jaučiuosi tvirtai stovinti ant Že- 
mės. Gal tai ne visada malonu, bet aš Žinau, kur stoviu. 
To paties noriu iš kitų, tad nebūnu neteisingai suprasta, 
neteisingai aiškinama ar suklaidinta. Kai aš slepiu kokį 
savo veidą ar turiu veidų, kurių nenoriu priimti, tada man 
kyla pavojus užsidėti fasadą. Iš esmės rodau melagingus 
ženklus. Pripažinusi visus savo veidus ir žinodama, kad 
vadovauju sau pati, aš galiu būti skirtingų būsenų skir- 
tingu metu ir neneigti, kad galiu klysti, kaip ir patirti 
sėkmę. Tada leidžiu priimti save kaip asmenį ir lengviau 
atlyginti jums tokiomis pačiomis galimybėmis. Galiu tvar- 
kytis su realiais dalykais, o ne savo fantazijomis apie juos. 
Gyvenimas man kaip vandenynas. Kartais jo bangos aukš- 
tos, kartais Žemos, kartais jis lygus, kartais pasišiaušęs, 
tad kartais aš būnu kilni, kartais glotni, kartais niekinga ir 
kartais patekusi į bėdą. Plėtojant vandenyno analogiją to- 
liau, srovė yra gyvenimas ir bangos iš esmės skirtos van- 
denyno judėjimui ir visam gyvenimui, kuris glūdi jo vi- 


duje. Mes esame natūralus atsakas į visas visatos jėgas. 
Aš esu tokia pati, mano veidai yra natūrali mano Žžmo- 


giškumo, mano gyvenimo ir augimo pasekmė, ir man rei- 


kia Žinoti, kad mano gyvenimo dalis yra audros, kaip ir 

graži saulėkaita. Tad aš didžiuojuosi savo audros veidu, 
savo saulėtu veidu, ir priimu juos kaip natūralius. Nepri- 
valau būti laimingo veido, kai jaučiu audrą. Tam yra ati- 
tinkamas veidas. Neturiu būti abejojančio veido, kai vi- 


duje —- saulės šviesą. 


Kitaip tariant, mano veidai, daugybė mano veidų - visi 
yra dalis mano resursų, jais atliepiu savo gyvenimo situa- 
cijas. Mano viduje užtenka vietos tūkstančiams jų. Susi- 
pažinti su tuo, kas gyvena mano viduje, pamilti ir supras- 
ti savo dalis, padėti joms augti ir harmonizuotis su kitomis 
mano dalimis -nepaliaujamas darbas. Kai suvokiu jas kaip 
Žžmogiškas, o ne blogas, leidžiu sau darbuotis atradimo 
dvasia, tarsi imdamasi archeologinių kasinėjimų. Ką at- 
kasiu toliau? Kai Žinau, kad esu vadovas, o ne tarnas, spau- 
dau savo mygtukus priešais savo veidą, o ne jaučiu juos 


spaudomus man už nugaros. 


Kuris iš jų esu aš? 


A, kada uždavėte sau tokį klausimą? Kuris iš jų esu aš? 
Kuris iš kokių? Kai žmonės šito klausia, dažnai jie galvo- 
ja - kuris yra tikrasis „aš“? Dažnai girdžiu Žmones sakant: 
„Taip, aš tai padariau, bet tai ne tikrasis aš“. „Aš“ yra iš- 
raiška mano savasties, kai judu, kalbu ar veikiu, kai mie- 
gu, valgau ar sprendžiu aritmetikos uždavinius, kai fan- 


tazuoju, svajoju ir darau klaidas, kai būnu purvinas, švarus 

ar švytintis, nuostabus, kai sprendžiu didžias ar mažas 
problemas, kai jaučiuosi bejėgis, jaučiuosi menkas ar kai 
jaučiuosi patrauklus; Kada pasirenku ar būnu pasirink- 
tas, taigi — kuris esu aš? Aš esu viskas drauge. Tikrai su- 
kuosi aplink tašką, kurį minėjau anksčiau, esu savininkas 
visko, ką apimu, savo Svajonių, savo Vilčių, savo Elgesio 
ir savo Veiksmų. Tai pirmas žingsnis vadovauti sau. Ne- 
galiu vadovauti, tvarkytis su tuo, ko neturiu. Gali būti įdo- 
mu sudaryti sąrašą daugelio dalykų, į kuriuos jūs įtrauk- 
tas, ir prieš kiekvieną vardijamą dalyką parašyti „mano“: 
mano svajonė, mano viltis, mano klaida, mano pyktis, ir 
pažiūrėti, ką reiškia pripažinti, kad esate daugelio dalių 
savininkas. Padarykite tai vieną dieną ir laikykite visas 
vadeles, kurias turite rankose. Paskui atlikite mažutį ritu- 
alą ir kiekvienai daliai labai aiškiai paskelbkite, tylomis 
viduje, jei esate su kitais ŽmMonėmis, ar garsiai, jei esate 
vienas: „Aš turiu tave ir norėčiau, kad taip būtų ir kitą 
kartą . Kadangijūs esate savininkas ir visos tos dalys jums 
priklauso, jei norėsite pasikeitimų, pasakykite savo dalims, 
ir jos gali sutikti su jūsų norais. Gal tai atrodo keista, kad 
jūs esate visko, kas yra jumyse, savininkas. Tai padaręs 
jūs turite suprasti, kad atsivers daug erdvės, daug temų, 
nuotaikų ir jausmų. Jūs turbūt atrasite, kad turite tikrą 
lobyną, taip pat ir kelias bombas. Kai aš tai darau dėl sa- 
vęs, kartais jaučiu, kad esu įveikta. Aš taip pat išmokau, 


kad nereikia daryti iškart visko. Galiu pasirinkti tai, ko 

man reikia dabar, ir eiti toliau, kada tai dera. Jie nepabėgs. 
Bet jie neturi būti, taip sakant, man „ant sprando“, nes aš 
turiu mažai vietos geram atsargų sandėliukui. Tad kuris 
esu aš? Aš esu viskas, ką savinuosi. Savinuosi viską, ką 
turiu. Kad ir ką panaudoju tam tikru metu, viskas yra tas 
„aš“, išreiškiantis save. Jei priimu tai ir sutinku, kad taip 
man gerai, tai padeda manjudėti į priekį. Aš esu vieninte- 


lis toks. 


Aš esu vienintelis toks 


Aš esu vienintelis toks. Ta mintis gali būti gąsdinanti. Kas 
būtų tavo draugija, jei tai būtų visiškai teisinga? Ta mintis 
gali būti ir paguodžianti, kad jūs visada ypatingas. Tuo 
noriu pasakyti, kad kiekvienas iš mūsų yra toks kaip bet 
kuris kitas tam tikrais svarbiausiais atžvilgiais. Mūsų fi- 
ziologija veikia daugmaž taip pat ir mūsų neurologija bei 
sensorinė sistema yra labai panašios. Naudinga sau pri- 
minti, kad mes visi esame kilę iš tos pačios gyvybės jėgos. 
Kiekvieno mūsų esminis „aš“ gali be galo varijuoti. Paim- 
kime kaip pavyzdį pirštų atspaudą. Mūsų pirštai gali da- 
ryti tuos pačius dalykus, jie turi tuos pačius raumenis, bet 
kiekvienas atspaudas yra unikalus. Kaip tik dėl šio unika- 
lumo mes įdomūs vienas kitam. Taigi mes galime remtis 
faktu, kad kiekvienas Žmogus kažkiek skiriasi nuo kito 


Žmogaus. 


Mes visi fiziškai turime tas pačias sudedamąsias dalis, ku- 
rios geba funkcionuoti tokiu pat būdu. Jei pamatytume 
griaučius, tartume, kad skiriasi kaulų ilgis ir plotis, gal net 


jų įlinkiai, bet Žinotume, kad visi junginiai susieti su kitais 

ir veikia taip pat. Aš stengiuosi išsiaiškinti ryšį tarp pačių 
sudedamųjų dalių, numatomo jų veikimo proceso irjas ski- 
riančios įvairovės. Kai odą paliečia kažkas labai karšto, ji 
nudega. Tas nudegimas gali kilti nuo anglių ugnies, žibalo 
ar elektrinės viryklės ir paveikti bet kokią odą, nesvarbu, 
kokia jos spalva. Degimas sukeliamas, kai jautri oda yra 
per arti didelio karščio. Degimo procesas ir ryšys tarp da- 
lių yra numatomas, visi kiti aspektai įvairuoja. Mūsų skir- 
tingumas pasireiškia tuo, kaip mes mąstome apie tuos ry- 


šius ir kaip labai norime padidinti jų lankstumą. 


Norėčiau palyginti žodžius variacija ir skirtingumas. Kai 
regime gėlyną ir pastebime, kad gėlės skirtingos, mums 
lengva manyti apie jas kaip apie variacijas. Taip daryda- 
mi išgyvename gerus jausmus. Apie variaciją ir įvairovę 
mąstome kaip apie pozityvius. Kai matome grupę žmo- 
nių ir pastebime, kad jie, kaip ir gėlės, skiriasi vienas nuo 
kito, mes linkę manyti apie juos kaip apie skirtingus. Skir- 
tingumas kažkodėl mums siejasi su sunkumu ir baime, 


todėl automatiškai pasirengiame gynybai. 


Tikrai, ar tai būtų Žmonės, ar gėlės, mes kalbame apie tą 
patį dalyką, kaip kas nors yra toks pat ar skirtingas nei 
kiti. Jei mes pajėgtume galvoti apie žmones kaip apie va- 
riacijas ir išgyventume dėl to gerus jausmus, susidomėtu- 


me ir atrastume, kad mygtukai įjungti. Įsivaizduokime, 

kaip žavu keliauti į kraštus, kur Žmonės atrodo labai skir- 
tingai nuo mūsų ir gyvena egzotiškai. Aš laikausi princi- 
po, kad kiekvienas mano sutiktas žmogus bus kuo nors 
kitoks nei aš, tai mane jaudins ir suteiks progą praplėsti 
save, kai įgausiu daugiau patirties aprėpdamas skirtin- 
gumą. Gali būti įdomu galvoti apie visus nesutarimus kaip 
skirtingumo padarinius ir apie skirtingumą kaip variaci- 
jų padarinį. Variacija yra esminė visiems Žmonėms. Mes 
ne taip greitai pultume į kovas, jei pažiūrėtume į viską 
šitaip ir atiduotume daugiau energijos ieškodami harmo- 


ningesnių būdų aprėpti skirtingumus. 


Yra viena sritis, nuolatinė kiekvienam Žmogui ir tarp žmo- 
nių, — tai jausmų sritis. Visi Žmonės vienu ar kitu metu 
jaučia skausmą, džiaugsmą, žlugimą, pyktį, ramybę, są- 
myšį. Tačiau kiekvienas gali reaguoti į konkretų įvykį skir- 
tingai. Kas vieną Žmogų prajuokina, kitą gali pravirkdyti. 
Kas vieną priverčia išgyventi skausmą, kitą gali priversti 
išgyventi susijaudinimą. Jei rimtai priimu idėją, kad aš esu 
vienintelė tiksliai tokia, tada sutikusi kitus išgyvenu atra- 
dimo procesą - išsiaiškinu, kokios kito Žmogaus dalys yra 
kaip mano, kokios skiriasi nuo mano, o ne teigiu, kad dėl 
to, jog mes mylim vienas kitą ar esam baltaodžiai, juodao- 
džiai ar raudonodžiai, ar šešiasdešimtmečiai, mes jaučia- 
me ir reaguojame taip pat. Man tai reiškia, kad kiekvienas 


žmogus teikia man daugiau pasirinkimų ir progą išmokti 

naujų variacijų. Daugybė Mano Veidų yra mano resursai 


padaryti tą užduotį įmanomą. 


Daugybė Mano Veidų padeda manaugti irskleistis, ir sėk- 
mingai įveikti gyvenimą, bet jie neprašo manęs pamiršti 
savo skonio. Aš nevalgau visko, ką tik randu restorano 
valgiaraštyje, kad ir kaip tai viliotų. Pasirenku mėgstamus 
valgius, o tų, kurie ne mano skonio, neužsisakau. Jie nėra 
išrinkti nei atmesti. Aš jų nekaltinu, kad čia yra. Tai kar- 
tais delikati sritis, nes taip lengva sutrikti gyvenant pagal 
savo prioritetus ir slopinant kitus žmones. Apskritai žmo- 
nės renkasi iš to, kas prieinama, ko jie nori ar ką jaučia 
galį sau leisti. Jie apmąsto, koks valgis jiems geras savo 
maistingumu, kalorijomis ir skoniu. 

Taip pat ir su žmonėmis. Yra žmonių, kurių nejaučiame 
kaip sau „maistingų“. Tai nereiškia, kad jie blogi, tai tik 
reiškia, kad jie mums nedera. Kaip ir visa kita, galima iš- 
siugdyti skonį dalykams, kurie anksčiau buvo nepažįsta- 
mi ar neskanūs. Kartais mes per greitai, dar net neparaga- 
vę, nusprendžiame, kad skonis bus blogas. O kartais, 
vienąsyk ko nors paragavę, neleidžiame sau iki galo ištir- 
ti, iš anksto nusprendę, kad tai ne mums. Šitaip mes gali- 
me apsigauti. Nieko blogo, kai nusprendžiate, kad kas nors 
ne jūsų skonio, tikrai ištyrę, kas tai yra. Tai nuolatinė su- 


sitikimo, tyrimo ir pasirinkimo patirtis. 

jūs perkate vieną, kuri tinka. Kai tie batai susidėvi, perka- 
te kitą porą. Tai nuolatinis rinkimosi, o ne atmetimo pro- 
cesas. Šį kartą jūsų gyvenimo situacija gali būti pasikeitu- 
si, jūsų skonis gali būti jau kitoks ir galite išeiti nešinas 
batų pora, jums tinkančia dabar, kai tada jums tiko kita. 
Ne pro šalį prisiminti, kad mūsų dalys visada keičiasi, mes 
išgyvename nuolatinį atrinkimo, keitimosi, papildymo ir 
leidimo eiti priekin procesą. Tai stebuklo dalis. Kad ir kas 
dėl šio proceso nutiktų, pasikeistų ar liktų taip pat, aš vi- 


sada vienintelis toks. 


Jūs esate gyvieji mobiliai 


BIS norėčiau, kad įsivaizduotumėte save su daugy- 
be savo veidų tarsi gyvą mobilį (pakabuką). Mobilį verčia 
veikti pusiausvyra. Žmogus gali paimti bet kokį skaičių 
detalių, skirtingo didumo, faktūros, svorio ir spalvų, ir su- 


dėlioti juos greta kitų skirtingai - arti, toli, greta, aukštai, 

žemai, - gali sukurti pusiausvirą harmoningą visumą. Mo- 
bilis yra daugybės jūsų dalių metafora, balansuojantis, su- 
grįžtantis į pusiausvyrą, tvarkančią jūsų gyvenimą. Pu- 
siausvyra yra kitas Žodis harmonijai nusakyti. Kai mes 
disharmoniški, pasaulis atrodo tamsus. Kadangi visą lai- 
ką vyksta kaita ir atsiranda naujų dalykų, kartkartėmis 
svarbiausia sugrįžti į pusiausvyrą. Pavyzdžiui, mūsų fizi- 
nis kūnas. Tobulai pusiausvirame kūne visos dalys laiko- 
si taip, kad nė viena dalis neturi nuolatos būti labiausiai 
palaikoma kokios kitos dalies. Kojos gali tvirtai stovėti ant 
žemės, šlaunų kaulai tada gali išlaikyti tiesų ir pusiausvi- 
rą stuburą, rankos gali laisvai karoti prie šonų, o galva 
patogiai būti viršuje. Tai pozicija, kurios iš mūsų norėda- 
vo mamos, kai sakydavo: „Stovėk tiesiai“. Tai pusiausvy- 
ros pozicija. Tačiau jei mes sustingsime šia pozicija, nebe- 
galėsime žaisti, bėgioti, šokti, eiti ar daryti ko nors kito, 
ką mėgstame. Kai tik mes keičiame šią poziciją, turime 
atkreipti dėmesį, kaip kiekviena dalis toliau gauna para- 
mą nesutrikdydama viso kūno. Kai kūno dalys nepusiaus- 
viros, tai vadiname nepatogumu, nerangumu. Visai įma- 
noma stovėti ant galvos, stovėti ant vienos kojos, 
balansuoti ore nesiremiant į Žemę kaip baleto šuolyje; bet 
tam kiekviena kita dalis turi transformuoti savo darbą, kad 
būtų išsaugota pusiausvyra. Be to, niekas negali stovėti, 
pavyzdžiui, ant vienos kojos, jei visos kitos dalys nepade- 


da. Ieškoma ne teisingos formos. Ieškoma formos, kuri tuo 

metu atitinka užduotį, ir Kūnui einant nuo vienos užduo- 
ties prie kitos visos dalys nuolat būtinai turi sugrįžti į pu- 


siausvyrą. 


Kai buvau vaikas, nutaisydavau grimasą dėl ko nors, o 
mama sakydavo: „Atsargiai, nes ji taip ir sustings“. Kai 
kurie iš mūsų ieškojo teisingos formos, stengėsi ją išlaiky- 
ti ir taip ir sustingo. Nėra kaip parašyti nurodymų, lyg 
recepto, kaip visi kūnai turi būti pusiausviri. Pusiausvyra 
yra jausmas, kad esi susijęs su kūnu, nuolatinis energijos 
centravimas bendradarbiaujant ir sąmoningai palaikant vi- 
sas kitas dalis. Tad mes išgyvename nuolatinį kaitos pro- 
cesą. Pokytis visada yra pusiausvyros sutrikimo periodas 
(naujų galimybių baimės ir susižavėjimo jomis periodas). 
Tai nutinka, kai prisideda kažkas nauja ar nueina kažkas 
sena. Pusiausvyros praradimo jausmas dažnai sukelia są- 
myšį. Pusiausvyros praradimo pavyzdys gali būti fizinė 
liga, tarptautiniai sunkumai, kompetencijos problemos ar 
dvasinė tuštuma, vienuma. Drąsiai teigčiau, jog bet koks 
pusiausvyros praradimas yra žinia, kad vyksta pokytis. 
Tai visiškai natūrali fazė, nes prieš atgaudami pusiausvy- 


rą pirma turime ją prarasti. 
Jeigu Žvelgsime į pusiausvyros praradimą šitaip, stengsi- 
mės susigrąžinti ją, ir toks procesas reikalaus klausytis dis- 


balanso nešamos žinios, išsiaiškinti, apie ką ji. Tikriausiai 

bus išbandymų ir klaidingų pastangų išmėginant naują 
žinojimą bei suvokimą. Jei pusiausvyros praradimo būse- 
na, natūralus pokyčio rezultatas, suvokiamas kaip įspėji- 
mas apie nesėkmės pavojų, tada apims baimė. Čia ištiks 
paralyžius, kurtumas, nebylumas ir bus padaryta didelių 
klaidų. Pusiausvyros praradimas yra kitas būdas kalbėti 
apie harmoniją. Kiekvienas individas turi nuostatų apie 
tai, kaip jis ar ji turėtų gyventi. Kiekvieno gyvenime pasi- 
taiko, kada tai, ko jis nori, skiriasi nuo to, ką jis mano pri- 
valąs padaryti, ir dar skiriasi nuo to, ką jis mano galįs pa- 


daryti. Tai skausminga pozicija. 


Dauguma Žmonių stengiasi šitokią pusiausvyros stoką su- 
balansuoti vadovaudamiesi taisyklėmis, kaip jie turėtų gy- 
venti, ir įsipareigodami įveikti skausmą, bet nepaiso savo 
pozicijos konkrečioje situacijoje. Kai visa tai vyksta vienu 


metu, asmuo susiduria su pusiausvyros problema. 


Natūrali gyvenimo pasekmė - pasitaikantys pusiausvy- 
ros sutrikimo periodai. Tokia ilgalaikė būsena sukels di- 
delę destrukciją ir skausmą. Visada baisu, kai netenkame 
pusiausvyros, nes jaučiamės tarsi praradę savo centrą. La- 
bai svarbu šiuo atveju atsisėsti į artimiausią kėdę, užsi- 
merkti ir giliai kvėpuoti. Tada pasakyti sau: „Aš gaunu 
žinią, kad mano dalys prarado harmoniją. Aš gaunu SOS 


žinutę“. Ir įsiklausyti, ką jums sako jūsų dalys. Žiūrėkite, 

kas vyksta, išsiaiškinkite, ko reikia, o paskui ieškokite, ką 


galima padaryti. 


Pavyzdžiui, jums gali skaudėti galvą. Pirma laikykite gal- 
vos skausmą svarbiu signalu, kad kažkas yra išsiderinę, 
užspausta ar kokiu nors būdu nepamaitinta, nepastebėta. 
Gal jūs alkanas ir pilvas skundžiasi jums per ilgai buvęs 
be maisto. Gal jūsų virškinimo sistema sutriko. Gal jums 
užspausti kokie nervai ir kraujas nepatenka į smegenis. 
Gal kvėpavote negiliai ir jums trūksta deguonies, gal pa- 
sijutote atsidūręs prieš dilemą, kuri drasko į abi puses, ir 
tai sukelia jums smegenų paralyžių. Gal užgniaužėte ga- 
lybę pykčio, kurio nepripažinote. Tokiu atveju kai kurie 
impulsai kyla iš jūsų kūno, kai kurie - iš jausmų, kai ku- 
rie - iš minčių. Bet kuris iš jų ir visi jie kartu gali veikti 
taip, kad jums sukelia galvos skausmą. Gaji tendencija ver- 
tinti situaciją tik vieno dalyko požiūriu. O čia gali veikti 
daug dalių. Jei mano pilvas reikalauja maisto ir aš esu il- 
gai nevalgęs, nes buvau pasidavęs depresijai; ojaučiu dep- 
resiją, nes laikau save nevykėliu; o laikau save nevykėliu, 
nes kažkas mane paliko, - mano galvos skausmas yra tik- 


rai visų tų dalykų, veikiančių drauge, padarinys. 


Svarbu suprasti: jei nuspręsite, kad turite tik pamaitinti 
savo pilvą nesvarbu kuo, galvos skausmas gali nesiliauti, 


nors jūsų alkanas pilvas yra jo dalis. Galėtumėte manyti, 

kadjūsų depresija yra natūralus išgyventos siaubingos pa- 
tirties padarinys. Kadangi manėte, kad depresija natūra- 
lus padarinys, nesusiejote jos su savo galvos skausmu. La- 
bai dažna Žmogaus proto pastanga — ieškoti vienos 
priežasties ir manyti, kad jei ją sutvarkys, visi kiti dalykai 
irgi susitvarkys. Tai būtų panacėja. Einant dar toliau -jei 
aš tvarkyčiausi su savo galvos skausmu valgydama vir- 
tus be lukšto kiaušinius, būtų lengva pamanyti, kad virti 
be lukšto kiaušiniai numalšins galvos skausmą. Žmonės 


dažnai nusivilia, kad jų panacėja nepadeda. 


Kai kas nors nesiklosto, aš mėginų mintyse nupiešti ap- 
skritimą, kurio centre esu aš, ir paskui klausiu savęs, ko- 
kią mano problemos dalį užima mano mintys, jausmai, 
mano mityba, mano treniruotės, mano suvokimas, ką žŽmo- 
nės man sako, koks yra oras ir mano tikėjimas, - visa tai, 
kad galėčiau augti. Aš lengvai galiu užduoti klausimus — 
apie tai, ką Žmonės man sako, ar apie savo tikėjimą, arba 
apie tai, ar aš prisivalgiau visokio šlamštmaisčio, ar bu- 
vau per daug sėsli, ar kas nors iš išorės mane įtraukė, — 
visa tai suardė mano pusiausvyrą ir pasiuntė signalą, ku- 
ris vertė mane pasijusti nepatogiai. Mums, žmonėms, re- 
gis, turi trenkti į galvą garsi Žinia, tokia kaip baisus fizinis 
skausmas ar didžiulis liūdesys, susierzinimas dėl ko nors, 
ką mylim, ar skaudi netektis, kad sužinotume, jog esame 


nepusiausviri. 

Kartkartėmis ir bet kuriai gerai mašinai viskas klostosi blo- 
gai. Tačiau daugumai mašinų įtaisyta kokia nors signali- 
zacija, rodanti, kai kas sugenda ar netenka pusiausvyros 
ir darnos. Paprastai tą signalizuoja raudona lempelė. Mes 
turime panašią signalinę sistemą; kai tik pamatome maši- 
noje raudoną lempelę, sustojame ir apžiūrime. Mūsų sig- 
nalai pasireiškia, kai pasijuntame nepusiausviri, ir aš tuo- 


met patarčiau apsižiūrėti. 


Pamatę savo raudoną lempelę ir suvokę, jog kažkas mūsų 
viduje nepusiausvira, mes - jei atidžiai klausysime ir Žiū- 
rėsime - galime rasti ženklą, kaip tai pakeisti. Tačiau po 
ilgo ieškojimo galime suvokti, kad neįstengiame rasti Žen- 
klo. Tada protinga pasitelkti ką nors, kas galėtų ieškoti 
kartu su mumis: šeimos narį, draugą, mokytoją, dvasinį 
patarėją ar kokį gydymo meno profesionalą. Svarbu pasi- 
telkti ką nors, kas atrastų kartu su jumis, drauge, o ne pa- 


sakytų jums, koks turite būti. 


Svarbu taip pat pripažinti, kad mes galime apsvarstyti ma- 
Žžučius pusiausvyros sutrikimus ir juos sutvarkyti, kol jie 
nepasidarė dideli. Dabar paklauskime savęs, ar gerai yra 
norėti kokių nors dalykų? Ar gerai yra turėti privalomy- 
bių, kurios paprastai būna pareigos ir atsakomybės idė- 
jos? Ir suvokimą apie savo gebėjimus tam tikru metu? Pa- 


vyzdžiui, ar galima būti fiziškai pavargusiam ir norėti 

miego, norėti eiti pašokti, bet jausti, kad turi likti namie ir 
daryti namų darbus? Jei laikotės taisyklės, kad visada tu- 
rėtumėte „teisingai elgtis“, tada jūs privalote imtis parei- 
gos, nesvarbu, ar esate pavargęs, ar norite ko nors kito. 
Jei jūsų taisyklė sako: gyvenimas skirtas tam, kad darytu- 
mete viską, ką norite, nepaisant nuovargio ar pareigų, ta- 
da daug šansų, kad jūs vis dėlto būsite nepusiausviras, 
nes jausitės kaltas. Jei tikite, kad galite daryti tik tai, ką 
pajėgiate, nekreipdami dėmesio į savo pareigas ar norus, 
jūs esate toje pat valtyje. Jūsų mobilis neturi šansų būti 
paslankus. Kaskart, kai tik vėjas papūs, jis suluš. Kas nu- 
tiktų, jeigu jūs pajėgtumėte pasirinkti tik esant konkrečiai 
situacijai, užuot turėję taisyklę, kuri aprėpia visas situaci- 
jas visą laiką? Tai yra -— kartais jūs pasirinksite pareigą, 
kartais tenkinsite norus, o kartais tai, kas jums atrodo ga- 
lima. Visos šios dalys geba ištįsti, ir jei save pažįstate, tu- 
rite vadovą, kuris leidžia jums geriausiai pasirinkti kiek- 
vienoje konkrečioje situacijoje. Tada nereikės „Prokrusto 
lovos“ skausmo. Taip apibūdinčiau elgesį, kai prisiverčia- 
ma daryti tą patį visą laiką ir visose situacijose. Tuomet 
nupjaunamos kai kurios svarbios jūsų dalys, ir tai skaus- 


minga. 
Gyvenimo analitikai aiškina, kad galima laimėti mūšį, bet 
pralaimėti karą, nes kiekvienas įgijimas yra pralaimėjimas 


ir priešingai — kiekvienas pralaimėjimas yra įgijimas; tad 

tam tikra prasme kiekvienas sprendimas yra naujas kūri- 
nys su naujais pralaimėjimais ir įgijimais. Kitaip tariant, 
jūs subalansuojate savo poreikius su savo pareigomis ir 
norais, kaskart darydami naują sprendimą. 

Kartais mes galime priimti vieną pralaimėjimą, kartais kitą. 
Kiekviena situacija pateikia skirtingą praradimo ir įgiji- 
mo lygtį. Jei esame laisvi varijuoti savo požiūrius, galime 
toliau kurti naują pusiausvyrą ir toliau skirti pasimatymą 


susavimi. 


p ikos 
Susidaryti savo kelio Žemėlapį 


Naujos galimybės atsiveria tada, kai jūs tvirtai įsitikinate, 
kad nėra fiksuoto nuolatinio kelių rinkinio jūsų viduje, — 
kad jie visi gali būti perdaryti, performuoti, perkonstruo- 
ti, aplenkti ir sukurti iš naujo. Gimdami mes ateiname į 
šią planetą ir mirdamiją paliekame. Laikas tarp šių dviejų 
taškų yra mūsų laikas, kai mes plėtojame savo Žemėlapį. 
Jis toliau skleisis, jei leisite sau tyrinėti savo daugelį dalių 


ir rizikuosite eiti į nežinomybę. Kai kurie Žmonės susida- 

ro detalų žemėlapį būdami penkerių ir tada visą gyveni- 
mą stengiasi jį atitikti. Kiti pradeda nuo didelės erdvės ir 
toliau stebi nuolatinį atradimo procesą, kuris pasislenka 
ir keičia taškus mūsų Žemėlapyje ir linijas tarp taškų mums 
judant, Žiūrint, kalbant, atrenkant, metant iššūkį, priimant 


ir atsisakant. 


Paprastai mūsų pirmasis Žemėlapis sukuriamas iš vieno 
teisingo kelio, priedermių rinkinio ir fiksuoto tikslo, pasi- 
rinkto pagal gerumo ir blogumo, teisingumo ir neteisin- 
gumo kriterijų. Tuo metu turbūt tai yra svarbiausia, nes 
mes dar neišplėtojome savo resursų. Kad tas kelias taptų 
gyvenimo būdu, tik kelios jūsų dalys gali būti gyvos, o 
kitos laikomos paslėptos. Net pripažinti mūsų veidai ne- 
gali pilnutinai gyvuoti, nes paslėptos dalys išsekina mū- 
sų vitalinę energiją. Mes turime daug daugiau tiesiogiai 
mums prieinamų Žinių negu tos, kurias dauguma iš mū- 
sų supranta ar kurios įeina į pagrindinį požiūrių apie Žmo- 
nes srautą. Ar jūs Žinojote, kad kiekviena jūsų ląstelė turi 
savo atskirą protą? Ar Žinojote, kad visas jūsų gyvenimas 
sudarytas iš ląstelių? Ir kad kiekviena ląstelė turi progra- 
mą visam jūsų kūnui ir gal net visatai? Ar Žinojote, kad 
jūsų mintys leidžia arba trukdo jūsų ląstelėms augti lais- 
vai? Mūsų ląstelės negali išlaisvinti savo proto, kai mūsų 
smegenys traktuoja jas kaip nesuprantamas ar prašo jų 


veikti priešinga linkme. 


L1L2 


Mes gyvename įstabiais laikais, nes beveik kasdien į švie- 
są iškyla kokia nors nauja informacija apie gyvybės pro- 
cesus. Gal viena geriausių paslaugų, kurias galime sau su- 
teikti šiuo metu, tai pažvelgti į viską, kuo tikime, ir 
paklausti savęs, ar tai iš tiesų mums tinka, ar tik kažkieno 
mums pasakyta, kad turėtų tikti. Ar tai praeities liekana, 


kurią mes priėmėme be jokio kritinio žvilgsnio? 


Dabar priėjome žadėto nuotykio pabaigą. Jeigu tai skati- 
no jus naujoms galimybėms ir suteikė naujų idėjų bei in- 
formacijos, galite tęsti savo ypatingą kelionę toliau. Jūs 
turite vieną gyvenimą, tik vieną, ir jis yra jūsų. Jūs esate 
architektas. Kiekvienas architektas dirba su šiek tiek skir- 
tingomis medžiagomis, ir jūs, vienintelis toks visame pa- 


saulyje, esate sau medžiaga. 


Manatrodo naudinga susitelkti ir visa tai užrašyti. Aš siū- 
lau jums sudaryti sąrašą naujų dalykų, kuriuos jūs mėg- 
tumėte: naujus požiūrius, su kuriais norėtumėte eksperi- 
mentuoti, naujus aspektus, apie kuriuos norėtumėte 
daugiau sužinoti. Tada užrašykite tris dalykus, kuriuos 
galėtumėte padaryti, kad pratęstumėte kiekvieną iš jų, 
kaip antai: skaityti knygą, pasikalbėti su kuo nors, medi- 
tuoti, prisijungti prie grupės ar nueiti į seminarą arba pa- 
skaitą. Turint tris požiūrius lengviau nesusipainioti kiek- 


vienoje situacijoje. Jei mėgstate fantazuoti ar įsivaizduoti, 

taip ir darykite; tai suteiks papildomos energijos užrašant 


savo požiūrius. 


Sudarant sąrašą jums gali nuolat iškilti naujų idėjų, nes 
turbūt esate kūrybiškai nusiteikęs. Jeigu taip, laikykite jas 
naujomis galimybėmis apsvarstyti kitas. Tyrinėtojai turi 
tikslą, bet jiems einant keliu reikia laiko, kad pamatytų 


kitas galimybes, ir tai gali pakeisti kryptį. 


Sudarę sąrašą ir užrašę savo tris požiūrius, aiškiai nuspręs- 
kite pradėti nuo vieno ir jį įgyvendinti. Naudinga turėti 
dienoraštį ir jame turint laiko detaliai ar bendrais bruo- 
žais aprašyti kelią, kad atsektumėte, kas nutinka įžengiant 


į naują teritoriją. 


Dar man pasirodė naudinga susirinkti visus savo atvaiz- 
dus, kad galėčiau regėti save visokią - įvairias savo nuo- 
taikas, įvairią veiklą ir gyvenimo etapus, - ir priimčiau 
juos kaip priklausančius man. Aš padrąsinu Žmones su- 
kurti tai, ką vadinu Mano knyga apie mane, kur yra šie 
atvaizdai, kaip ir atvaizdai Žmonių, kurie man rūpi. Įtrau- 
kiu ištraukas iš dienoraščio, aprašymus naujų dalykų, ku- 
rių siekiau; skirtingus kelius, kaip įveikiau tą pačią situa- 
ciją per ilgesnį laiką; užrašus apie svajones, sapnus ir kitus 
dalykus, kurie yra mano patirties dalis, kad galėčiau su- 


vokti savo tęstinumą keliaudama per gyvenimą. 

Kiekvienas, nesvarbu kokio būtų amžiaus, visuomet at- 
randa ką nors nauja apie save. Kiek atrandame ką nors 
nauja, tiek tampame įdomesni ir sau, ir kitiems. Kiek pri- 
i1mame save su visomis savo dalimis, tiek tampame vien- 
tisi, mylintys. Tai padeda mums tapti tikresniems ir labiau 
mylintiems kitus Žmones. Mūsų kovos virsta kūrybingais 
žygiais, ne visada neskausmingais, bet leidžiančiais tikė- 


tis daug efektyvesnių rezultatų. 


Tad geros kelionės jums žengiant vis toliau ir atrandant 
vis iš naujo stebuklą, kuris esate jūs. Aš siunčiu jums ir 
sau žinias su meile ir rūpesčiu, kad padrąsinčiau imtis nau- 


jos rizikos. Vieną dieną mes vėl susitiksime. 

Apie autorę 


Virginia Satir, dažnai vadinama šeimos psichoterapi- 
jos kolumbu, yra viena iš sisteminės šeimos psichoterapi- 
jos kūrėjų. 

Virginia Satir pasakojo, kaip jai atėjo įžvalga, kad šei- 
ma - taijos narių sistema. 1942 metais pradėjusi dirbti su 
šizofrenija sergančių pacientų šeimomis, Virginia gydė jau- 
ną moterį, psichiatrijos klinikos pacientę. Psichoterapija 
buvo sėkminga: moteris įgavo sugebėjimą sėkmingai ir sa- 
varankiškai gyventi. Ir tuomet jos motina padavė V. Satir 
į teismą, nes jai pačiai, kai tik dukra pradėjo sveikai elgtis, 
pasidarė labai blogai. Virginia pasiūlė psichoterapiją drau- 
ge ir mamai, ir dukrai, po kiek laiko prie jų prisijungė ir 
tėvas. Šis atvejis davė Virginiai Satir mintį, jog vieni šeimos 
nariai veikia kitus, jog gali atsirasti vienas šeimos narys, 
kuris tampa „atpirkimo ožiu“ serga (fiziškai ar psichiškai) 
tam, kad šeima, kaip visuma, sistema, išgyventų. Praėjusio 
amžiaus šeštajame ir septintajame dešimtmetyje, intensy- 
viai dirbdama, V. Satir atliko savo idėjas grindžiantį tyri- 
mą Palo Alto Psichikos tyrimų institute (Kalifornija). 

Sisteminės šeimos terapijos mokykla suformulavo nau- 
ją požiūrį į šeimą ir joje vykstančius procesus. Turbūt vie- 
na svarbiausių Žinių, pateiktų visuomenei, buvo požiū- 


ris, kad gyvenimas šeimoje, joje besiklostantys santykiai, 

reiškiamijausmai bei elgsena nėra atsitiktiniai ar chaotiški, 
bet turi savo dėsnius. O tai reiškia, kad galima aktyviai 
stengtis norint išspręsti šeimyninių santykių problemas 
ar krizes. 

Virginios Satir teorinė sistema niekada nebuvo visiškai, 
galutinai ir tvarkingai struktūruota. Jos požiūriai buvo at- 
viri naujoms idėjoms, tolydžio augantys ir kintantys. Tai 
viena priežasčių, kodėl jos psichoterapijos mokykla netu- 
ri nusistovėjusio pavadinimo ir yra sunkiai priskiriama 
kokiai nors vienai paradigmai. Kartais ji įvardijama kaip 
komunikacinė šeimos terapija, ir tai teisinga, nes V. Satir 
labai daug dėmesio teikia žmonių bendravimui. Dažnai ši 
sistema vadinama egzistencine-humanistine, nes dauge- 
lis jos idėjų labai artimos būtent šiai paradigmai. V. Satir 
teigė asmens kūno, psichikos ir dvasios vienovę. Jos nuo- 
mone, Žmogus turi gyvenime maksimaliai išskleisti savo 
talentus, dosniai jais dalytis su aplinkiniais, justi realybę. 
Taip pat Virginia Satir giliai suprato psichodinaminius pro- 
cesus; tai leido jai būti puikia diagnoste ir „uoste užuosti“ 
gilumines šeimos problemas. Akivaizdžios ir V. Satir są- 
sajos su C. G. Jungo idėjomis. Jo individuacijos proceso 
samprata, asmens, kaip transcenduojančio savo ribas, su- 
pratimas, imanentinis išminties ir meilės siekimas neabe- 
jotinai atsispindi ir V. Satir sąvokų sistemoje. 

Virginia Satir itin daug dėmesio skyrė asmeniui. Ji bu- 


vo mylintis Žmogus - kiekvienas su ja susitikęs galėjo pa- 


justi nuoširdų jos dėmesį ir simpatiją. Man teko laimė sų 
ja susitikti 1988 metais, kai Žymioji psichoterapeutė su ko- 
legų grupe lankėsi Vilniuje. „Vienu metu gali Žiūrėti į akis 
tik vienam Žmogui“ - buvo jos mėgstamas posakis. Ir tik- 
rai, kai Virginia bendraudavo su tavim, jautei, kad tujai 
svarbus, vertingas ir tavo vertė - ne tai, ką tu padarai ir 
ko pasieki, o tai, kad esi čia ir dabar. Ji Žinojo, kad kiekvie- 
no Žmogaus esminis poreikis - būti mylimam ir priim- 
tam. Mūsų pyktis, agresija, depresija, uždarumas, gyny- 
ba yra tai, kas slepia šį poreikį, kai bijome, kad mus 
atstums, kai netikime, jog mes verti meilės, kai nesame 
patyrę meilės ir pasitikėjimo, kad galėtume priimti mums 
dovanojamą kito žmogaus meilę. V. Satir drąsindavo ir 
mokydavo savo pacientus šeimose išdrįsti pasakyti arti- 
majam apie savo meilę ir paprašyti to paties iš sutuokti- 
nio ar vaiko. 

Anot Virginios Satir, mūsų kūnas neatsiejamas nuo 
mūsų jausmų, minčių, prisiminimų ir įsitikinimų. Apibū- 
dindama gyvą, išraiškingą, visavertį asmenį, ji mėgdavo 
vartoti būdvardį „sultingas“ (juicy), pabrėždama tokio as- 
mens kūnišką išsiskleidimą. Šis požiūris atsispindi ir jos 
psichoterapijoje. V. Satir sukūrė įvairių metodų, kuriuose 
svarbu ne tiek kalbėjimas, kiek judėjimas, įvairių padėčių 
pasirinkimas, dalyvavimas visa savo esybe įvairiose situ- 
acijose. Vienas tokių yra Skulptūros metodas. Poros skulp- 


tūra gali būti dviejų tipų. Patys sutuoktiniai gali pasirink- 


ti tokią pozą, kad atspindėtų problemą. Kitas variantas — 
dirbant grupėje viena pora kitą porą (vyrą ir moterį) pa- 
stato kaip save tokiu būdu, kad jų pozos, mimika, išsidės- 
tymas erdvėje atspindėtų pirmosios poros problemą. Ta- 
da prašoma tų Žmonių papasakoti, kaip jie jaučiasi būdami 
tokioje padėtyje. Neįtikėtina, bet dažniausiai tie pirmosios 
poros nepažįstantys Žmonės tiksliai įvardija problemas, 
kurias atspindi jų kūnų padėtis. Virginios Satir mokyklo- 
je skatinama, kad poras konsultuotų psichoterapeutų po- 
ros. Vieni iš jos mokinių - Anna ir Bilas Nerinai, labiausiai 
prisidėję prie šeimos rekonstrukcijos metodo išplėtojimo, 
pirmoje poros konsultacijoje prašo, kad pacientai juos su- 
statytų taip kaip save. Ir tada nustebusiems Žmonėms pa- 
tys papasakoja jų problemas. Belieka sudėtingiausia tera- 
pijos dalis — ieškoti tų problemų sprendimo. 

Dar vienas įdomus V. Satir sukurtas metodas — As- 
mens dalių vakarėlis, skatinantis individą pažinti ir at- 
skleisti įvairius savo asmenybės aspektus. Šio „vakarėlio“ 
šeimininkas pasirenka iš grupės po Žmogų, atstovaujantį 
kiekvienai jo daliai. Tuomet šeimininkas gali pasikalbėti 
su kiekviena iš savo dalių ir galbūt suprasti apie save daug 
naujo. V. Satir teigia: norėdami pažinti ir pripažinti savo 
vidinę vienovę, mes turime pažinti savo vidinę įvairovę. 
Tai itin svarbu mums bendraujant. Tik žinodami, kas esa- 
me mes patys, galime pažinti ir suprasti kitą žmogų. Čia 


negaliu neprisiminti puikios Tomo Mertono minties apie 


ę- 


meilę. Jis sako: „Aš galiu mylėti kitą Žmogų tada, kai ma- 
no kompleksai neatsistoja tarp manęs ir kito“. 

Taigi V. Satir stengėsi atskleisti mūsų jausmus, ska- 
tindama išgirsti protą, teisingas ir neteisingas savo mintis 
ir pažadindama kūną. O dvasia? V. Satir ji buvo neatsieja- 
ma triados dalis, bet psichoterapeutė niekad konkrečiau 
jos neapibūdindavo. Kiekvienas Žmogus — unikalus ste- 
buklas, nepakartojamas, vienintelis, neabejotinai vertin- 
gas. Kiekvieno Žmogaus giliausias troškimas - patirti mei- 
lę, pajusti kito Žmogaus artumą. Kiekvieno Žmogaus 
istorija — unikali ir turtinga, sukurianti jį tokį, koks jis yra. 
Galima liūdėti kartu su kitu, bet ne jį smerkti. 

Akivaizdu, kad V. Satir buvo svetimas institucionali- 
zuoto dvasingumo suvokimas. Tai galima susieti su jos 
ankstyvąja patirtimi. Jos tėvai priklausė Christian Science 
bažnyčiai, kuri nepripažįsta jokios medicinos pagalbos su- 
sirgus. Kai Virginiai buvo penkeri metai, ją ištiko apendi- 
cito priepuolis. Tėvai meldėsi prie jos. Ir vis dėlto, kai mer- 
gaitės būklė tapo visai kritiška, tėtis čiupo ją į glėbį ir bėgte 
nunešė į artimiausią ligoninę. Taigi Virginios gyvybės 1š- 
saugojimas paliudija meilės viršenybę Žmonių sukurtoms 
taisyklėms. 

Bendravimas, anot Virginios Satir, yra vienas svar- 
biausių veiksnių, laiduojančių sveiką šeimos gyvenimą. 
Nepakankamas bendravimas - viena pagrindinių šeimos 


santykių irimo priežasčių. V. Satir nurodo daugelį bendra- 


vimo kliūčių: tai emocinės „alergijos“ iš vaikystės patir- 
ties, iš tėvų šeimos perimtos nebetinkamos naujai šeimai 
taisyklės, netinkamas savęs vertinimas. 

Nemokėjimas komunikuoti yra, anot V. Satir, ne tik 
šeimos irimo veiksnys. Tai vienas svarbiausių veiksnių, 
trukdančių sėkmingai dirbti organizacijoms. Nemaža or- 
ganizacijų konsultavimo centrų įvairiose šalyse dirba nau- 
dodamiesi įvairiais V. Satir sukurtais metodais. 

Virginia Satir bendravimo reikšmę sistemos viduje ir 
tarp sistemų suvokė dar plačiau. Toliausiai siekianti jos 
idėja - kad įvairių šalių Žmonių mokymas bendrauti stip- 
rinant saitus tarp atskirų konkrečių žmonių, skatinant įvai- 
rių kultūrų atstovus pažinti vieniems kitus gali stiprinti 
pasaulio gerus pokyčius, taikingus procesus. Pati Virgi- 
nia Satir buvo charizmatinė ir misionieriška asmenybė, 
daug laiko irjėgų skyrusi šiai savo idėjai įgyvendinti. Ne- 
buvo Žemyno, kurio ji nebūtų aplankiusi. Paskutinė jos 
kelionė ir buvo 1988 metų pavasarį į Maskvą, Tbilisį ir 
Lietuvą. Rugpjūčio mėnesį ji mirė nuo ūminio kepenų vė- 
žio. Paliko šį pasaulį sąmoninga, artimų draugų ir moki- 
nių palydima. 

V. Satir apsilankymas Lietuvoje turėjo ilgalaikes pa- 
sekmes. Po šio apsilankymo užsimezgė glaudūs ryšiai tarp 
jos bendražygės Lauros Dodson ir jos įkurto Tarptautinių 
santykių instituto Denveryje ir Druskininkuose įkurtos 


Damos mokyklos. Nuo 1992 metų pradėti organizuoti pir- 


mieji sisteminės šeimos terapijos mokymo seminarai, ku- 
riuose mokėsi nemaža dabar žinomų Lietuvos psicholo- 
gų ir psichoterapeutų. Šie seminarai davė svarbų postū- 
mį daugelio jų profesinei veiklai. Lietuvoje seminarus vedė 
artimi V. Satir mokiniai ir bendražygiai. Jų tikslas buvo 
ne tiek perduoti konkrečias Žinias ir metodus, kiek palai- 
kyti, padrąsinti ir paskatinti kiekvieną ieškoti savo kelio. 
Todėl nekeista, kad anuomet dalyvavę Druskininkų se- 
minaruose Žmonės dabar atstovauja įvairioms psicholo- 
gijos mokykloms ir daugelis jų taiko gautas Žinias ir iš- 


moktus principus savo darbe. 


V. Satir požiūrį į asmenį puikiai atspindi jos įvardytos 
penkios laisvės: 

Laisvė matyti ir girdėti tai, kas yra, o ne tai, kas turi 
būti, buvo ar bus. 

Laisvė pasakyti tai, ką jauti ir galvoji, o ne tai, ką pri- 
valai pasakyti. 

Laisvė jausti tai, ką jauti, o ne tai, ką turėtum jausti. 

Laisvė pasakyti tai, ko nori, o ne laukti leidimo. 

Laisvė atsakingai rizikuoti užuot visuomet rinkusis 


saugų elgesį. 


Galvoju, kaip Virginia Satir pati būtų reklamavusi sa- 
vo knygą „Daugybė tavo veidų“. Tikriausiai būtų sakiu- 


si, jog tiesiog nori, kad mes Žinotume tai, apie ką ji kalba. 


Kodėl? V. Satir suvokė savo misiją kaip mokytojos ir švie- 
tėjos. Ji nebuvo psichoterapeutė, iš aukšto aiškinanti žmo- 
nėms, kaip reikia teisingai gyventi. Ji buvo bendrakelei- 
vė, sakanti: „Aš pasidalysiu tuo, ką Žinau, ir galbūt tai 
padės tau tavo kelyje“. Virginia niekuomet nesmerkdavo 
kitų. Ji buvo tvirtai įsitikinusi, kad kiekvienas žmogus kiek- 
vieną akimirką pasielgia taip, kaip jis gali (moka, supran- 
ta, išdrįsta) pasielgti. 

Knyga „Daugybė tavo veidų“ buvo parašyta 1978 me- 
tais. Šiandien pagrindinė šios knygos idėja - kad protas 
be jausmų negarantuoja mums sėkmės gyvenime - jau 
visuotinai pripažįstama. Ja remiasi emocinio intelekto są- 
voka -savojausmų pažinimas, mokėjimas juos reikšti, ge- 
bėjimas suprasti kitų Žmonių jausmus. Kai V. Satir rašė 


šią savo knygą, tokios idėjos buvo labai novatoriškos. 


Knygoje „Daugybė tavo veidų“ mes galime dar kartą 
naujomis akimis pažvelgti į tai, ką patys puikiai Žinome — 
įsavojausmus. Teatro metafora - mūsų jausmai mūsų gy- 
venimo teatre - drąsina mus pažiūrėti į savo išgyvenimus 
kiek atsietai, kad galėtume juos pažinti. Norime gyventi 
laimingai, sėkmingai? Kaip pasiekti, kad mūsų jausmai ir 
protas būtų mūsų sąjungininkai, o ne priešai? Pažinti sa- 
vo mintis ir savo jausmus vienintelis būdas, darantis mus 
laisvesnius nuo jų, leidžiantis mums geriau įgyvendinti 


dieviškąją laisvą valią. Norėdami mylėti kitą ir priimti ki- 


to meilę, turime pažinti visus savo jausmus, taip pat ir 
pyktį, pavydą, liūdesį, skausmą. Dalydamasi tuo, ką Ži- 
no, Virginia Satir kviečia mus į rizikingą kelionę, skirtą 
savo jausmų pažinimui. Ieškoti savyje kai kurių šio teatri- 
nio veiksmo personažų ne visada bus malonu, bet nepa- 
mirškime, Virginia Satir mus užtikrina, kad savo ieškoji- 
mų pabaigoje visada rasime meilės ilgesį ir pačią meilę, 


kuri vienintelė suteikia pilnavę mūsų gyvenimui. 

